தேசிய நில நிதிக் கூட்டுறவுச் சங்கத்தின் ‘தாரக மந்திரம்’ இப்போது மாறி இருக்கிறது

செம்மைத் தமிழில் முழுமையாகக் கிடைத்திருக்கும் முதலாவது தமிழ் இலக்கண நூல் தொல்காப்பியமும், அதன் வழிநூல் நன்னூலும் வகுத்துள்ள 10 இலக்கியக் குற்றங்களுள் ஒன்று ‘சென்று தேய்ந்து இறுதல்’என்பதாகும். இதன் பொருள் ஆமை-முயல் கதையில் முதலில் வேகமாக ஓடிப் பின்னர் தூங்கி மெதுவாகத் தொடக்கத்திலிருந்தே தொடர்ந்து ஓடிய ஆமையிடம் இறுதியில் முயல் தோற்றுப் போனதைப் போன்று தொடக்கத்தில் சுறுசுறுப்பாகவும் விறுவிறுப்பாகவும் தொடங்கியப் பிறகு போகப் போக சன்னங் சன்னமாக வேகத்தைக் குறைத்துக் கொண்டு இறுதியில் ‘கழுதை கெட்டால் குட்டிச் சுவர்’என்னும் நிலையில் ஓர் இலக்கியம் தரம் குறைந்து போகும் என்பதாகும். நம்முடைய மலேசிய இந்திய அல்லது தமிழ்க் குமுகாயத்தின் பல்வேறு திட்டங்கள், செயல்பாடுகள் முதலியவற்றுள் பெரும்பாலானவை இலக்கியக் குற்றமான சென்று தேய்ந்து இரங்கல் என்பதைப் போலவே நன்றாகத் தொடங்கப்பட்டுப் போகப் போக நாளடைவில் நலிந்தும் மெலிந்தும் நசிந்தும் கசிந்தும் போவதைக் கண்கூடாகக் கண்டே வருகிறோம். ஆனால் கடந்த 50 ஆண்டுகளுக்கும் மேலாகத் தொய்வின்றியும் தோய்வின்றியும் கூட்டுறவுக் காவலர் டான்ஸ்ரீ கே.ஆர்.சோமசுந்தரம், டத்தோ ப.சகாதேவன் இருவரின் தலைமைத்துவத்தில் சிறப்பாக இயங்கி வரும் தேசிய நில நிதிக் கூட்டுறவுச் சங்கம், மேற்கண்ட இலக்கியக் குற்றமான ‘சென்று தேய்ந்து இரங்கல்’என்பதற்கு மாறாக ‘நாளொரு வண்ணமும் பொழுதொரு மேனியுமாய் பூப்படைந்த புதுப் பெண்ணைப்போல வளர்ச்சியை மேன்மேலும் கண்டு பீடு நடைபோட்டு வருகிறது என்பது மலேசிய இந்தியர் வரலாற்றுப் பொன்னேட்டில் பொன்னாலும் வைரத்தாலும் பொறிக்கப்பட வேண்டிய எழுத்துகள் என்றால் அது மிகையல்ல. அடியில் சிமிந்தியைக் கொண்டிருக்கும் பொம்மை எப்படிப்பட்ட முயற்சியாலும் தலை சாயாமல் எப்போதும் நிமிர்ந்து கொள்வதைப் போலவும் மெழுகுவர்த்தியை எவ்வாறெல்லாம் சாய்த்துப் பிடித்தாலும் அதன் ஒளி மேல் நோக்கியே ஒளிர்வதைப் போலவும், உலகப் பொருளாதாரம் பல சரிவுகளைக் கண்டாலும் தேசிய நில நிதிக் கூட்டுறவுச் சங்கம் தனது பொருளாதார வளர்ச்சியை மேம்படுத்திக் கொண்டே போகிறது; அதன் முதலீடுகளும் கையிருப்பும் உயர்ந்து கொண்டே போகின்றன என்பதை அச்சங்கம் அண்மையில் நடத்தி முடித்த பேராளர் கூட்டத்தில் டான்ஸ்ரீ கே.ஆர்.எஸ் அவர்களால் வெளியிடப்பட்ட புள்ளி விவரங்கள் மெய்ப்பித்துள்ளன. சங்கத்தின் இந்த வளர்ச்சிக்குத் தொலைநோக்குப் பார்வை, ஆழமான சிந்தனை, வேகமான செயல்திறன் முதலியவற்றைக் கொண்டிருக்கும் டான்ஸ்ரீ சோமா, டத்தோ சகா இருவரின் சிறந்த புரிந்துணர்வு மிகுந்த தலைமைத்துவம்தான் முதன்மைக் கரணியம் என்றால் அது புனைந்துரையல்ல. அந்த வகையில் மேலே கூறப்பட்டது போலச் சென்று தேய்ந்து இரங்கலுக்கு இலக்காகமல் சங்கம் பீடுநடை நடை போடுகிறது என்பதும் உண்மை. கூட்டுறவுச் சங்கத்தின் நோக்கம் பொருளாதாரத்தில் மட்டுமே உயர்வு காண வேண்டும் என்பதல்ல, அதையும் தாண்டி இயல், இசை, நாடகம் எனப் பண்டைத் தமிழர்கள் வகுத்தும் பகுத்தும் தந்திருந்தும் முத்தமிழ் வளர்ச்சிக்கும் தங்களால் முடிந்த அளவுக்குத் தொண்டாற்ற வேண்டும் என்பதும் கூட்டுறவுச் சங்கத்தின் குறிக்கோளாக இருக்கிறது என்பதை அறிந்து மலேசிய இந்தியர்கள்- குறிப்பாகத் தமிழர்கள் அடையும் அருமைக்கும் பெருமைக்கும் அளவே இல்லை. கடந்த சனி, ஞாயிற்றுக்கிழமையில் சங்கத்தின் முழு ஆதரவில் நடித்துக் காட்டப்பட்ட ‘சாணக்கிய சபதம்’நாடகம் உட்பட, வாரியத்தின் செயற்பாடுகள் மேற்கண்டவாறு கூற வைத்துள்ளன. டான்ஸ்ரீ கே.ஆர்.சோமா-டத்தோ சகா ஆகியோரின் முயற்சியாலும் முடிவாலும் கடந்த ஐந்து ஆண்டுகளுக்கு முன்பு சங்கத்தின் சார்பில் அமைக்கப்பட்ட கலை, இலக்கிய அறவாரியம் தொடர்ந்து இந்நாட்டில் தமிழ்க்கலை, இலக்கியம், பண்பாட்டு வளர்ச்சிக்கு ஆற்றி வரும் பங்களிப்பும் அளப்பரியது. இந்த வகையிலும் சென்று தேய்ந்து இரங்கல் என்பதற்கு ஆட்படாமல் முத்தமிழ் வளர்ச்சிக்குச் சங்கம் பாடுபடுகிறது என்பது, கடந்த ஐந்து ஆண்டுப் பணிகளில் உறுதி செய்யப்பட்டுள்ளது. ‘பொருளாதாரத்தோடு உயர்வோம்’என்பதுதான் சங்கத்தின் தாரக மந்திரமாகத் தொடக்க காலத்தில் இருந்தது. அதனை இப்போது ‘பொருளோடும் தமிழோடும், தமிழ்க் கலையோடும் இலக்கியத்தோடும் உயர்வோம்’என்று டான்ஸ்ரீ சோமா-டத்தோ சகா தலைமைத்துவம் மாற்றி அமைத்திருப்பதாகக் கூறுவது காலத்தின்-சங்கத்தின் பரிணாம வளர்ச்சிக்கு உகந்ததாகும் எனக் கூறி இந்தியக் குமுகாயம் மகிழ்கிறது; சங்கத்தை வாழ்த்துகிறது.


அதிரடி நடவடிக்கையில் ஈடுபட்ட போலீசாருக்கு காயம்

ரொம்பின், போதைப்பொருள் விநியோகஸ்தர்களை பிடிப்பதற்கான அதிரடி நடவடிக்கையில் ஈடுபட்ட போலீஸ் அதிகாரிக்கு முதுகிலும் கால்களிலும் காயம் ஏற் பட்டுள்ளது.போலீசாரின் வருகையை அறிந்து கொண்ட போதைப்பொருள் விநியோகஸ்தர்கள் மோட்டார் சைக்கிளில் தப்பிச் செல்ல முயன்றபோது குறுக்கில் வந்த போலீசாரை அவர்கள் மோதி தள்ளியுள்ளனர். இச்சம்பவம் நேற்று முன்தினம் நள்ளிரவு 12.06 மணியளவில் பண்டார் பாரு கோல ரொம்பினிலுள்ள சமிக்ஞை விளக்கு முச்சந்தியில் நிகழ்ந்துள்ளது. இச்சம்பவத்தில் ரொம்பின் மாவட்ட போலீஸ் படையின் போதைப்பொருள் ஒழிப்பு பிரிவில் பணிபுரியும் 35 வயதுடைய போலீஸ் அதிகாரிக்கு காயங்கள் ஏற்பட்டுள்ளன. தப்பிச் செல்ல முயன்ற இரு போதைப்பொருள் விநியோகஸ்தர்களை அதிரடி நடவடிக்கையில் ஈடுபட்ட போலீஸ் அதிகாரிகள் கைது செய்ததாக இம் மாவட்டத்தின் போலீஸ் படைத் தலைவர் அஸ்லி முகமட் நோர் தெரிவித்தார்.கைது செய்யப்பட்டவர்களிடமிருந்து ஆயிரம் வெள்ளி மதிப்பிலான 31.60 கிராம் ஹெரோய்ன் போதைப்பொருள் கைப்பற்றப்பட்டுள்ளது.மேல் விசாரணைக்காக அவ்விருவரும் 2 வாரம் தடுப்புக் காவலில் வைக்கப்பட்டுள்ளதாக அவர் சொன்னார்.


சூதாட்டமாக மாறிப்போன தங்க முதலீடு!

ஈப்போ தங்கத்தில் முதலீடு செய்வதனால் நஷ்டம் ஏற்பட வாய்ப்பில்லை என்பதோடு தங்க விற்பனையில் பாரம்பரியமாக செய்து வந்த வர்த்தகர் மீது முழு மையான நம்பிக்கை வைத்து தங்க முதலீட்டு திட்டத்தில் முதலீடு செய்தோம். ஆனால் அந்த நம்பிக்கை எங்களுக்கு பாதகத்தை ஏற்படுத்தியது.நம்பி மோசம் போனோம் என்று குமுறுகின்றனர் இந்தியர்கள். கைகளை பிசைந்து கொண்டு அடுத்து என்ன செய்வது என்று தெரியாமல் தத்தளிக்கும் எங்க ளுக்கு விடியல் பிறக்குமா என்று காத்துக் கிடக்கின்றனர். 2006ஆம் ஆண்டு ஈப்போவில் ஒரே பரபரப்பான பேச்சு. நம்ப பத்துபகாட் சோங் பெஸ்தினோ தங்க முதலீட்டு திட்டத்தை ஆரம்பிச்சி நம்ம போடுற முத லீட்டுக்கு ஈடாக தங்கக் கட்டிகள் கொடுத்து அதற்கும் மேலாக மாதா மாதம் 3 விழுக்காடு லாப ஈவு கொடுக்கிறார் என்று என் நண்பர் கூற நானும் குறிப் பிட்ட அளவு முதலீடு செய்தேன். அவர்கள் சொன்னது போல எல்லாம் நடந்தது மாதா மாதம் வங்கியில் லாப ஈவு போடப்பட்டது. முதலீட்டுக்கு ஈடாக தங்கக் கட்டிகள் வழங்கப்பட்டன. ஓராண்டுகள் வரை எந்த ஒரு பிரச்சினையும் இல்லாமல் இருந்தது என்று முதலீட்டாளர் பெ.செங்கோடன் (வயது 75), கே.கண்ணையா (வயது 63) இங்கு கூறினர். அதிக லாபம் கிடைக்கிறது என்று சொத்துக்களை விற்றோம். இபிஎப் சேமிப்புகளை எடுத்தோம். தங்க ஆபரணங்களை அடகு வைத்தோம். குடும்பத்தினர் களிடம் பணம் பெற்றோம். இப்படியெல்லாம் சேர்த்த பணத்தை எல்லாம் பெஸ்தினோ முதலீட்டில் முதலீடு செய்தோம். ஆறு மாதம் முதல் ஒரு வருடம் வரை லாப ஈவு கிடைத்தது. அதற்குப்பிறகு இன்று வரை எந்தப் பணமும் எங்களுக்கு திரும்ப கிடைக்கவில்லை. எவ் வளவோ போராடினோம், போட்டிருந்த பணத்தை மீட்டாலே போதும் என்றாகி விட்டது என்று திருமதி அம்மணிராஜன் (வயது 60) கூறினார்.பெஸ்தினோ தங்க முதலீட்டுத் திட்டம் சட்டத்திற்கு புறம்பானது என்று பேங்க் நெகாரா நடவடிக்கை எடுத்த போது இந்நிறுவனத்தின் இடைத் தரகர்களாக செயல்பட்ட வர்கள் பயப்பட வேண்டாம். பணம் திரும்பக் கொடுத்து விடுவார்கள் என்று சொல்லியே ஆண்டு கடந்தது. ஆனால் பணம் கிடைத்தபாடில்லை என்று ராமையா கிருஷ்ணன் (வயது 66) கூறினார். பெஸ்தினோ முதலீட்டுத் திட்டம் ஒரு சூதாட்டமாக மாறிவிட்ட கதையாக இதில் முதலீடு செய்த சுமார் 6764 முதலீட்டாளர்கள் ஏமாற்றப்பட்டுள்ளனர். சுமார் 41 கோடி முதலீட்டுத் தொகையில் வெ.24 கோடியை மட்டுமே பேங்க் நெகாரா கைப்பற்றியது மீதத் தொகை என்ன ஆனது என்பது குறித்து இதுவரை யாருக்கும் தெரியாது. முதலீட்டாளர்களின் முதலீட்டுத் தொகையை திருப்பி கொடுப்பதாக பலமுறை வாக்குறுதி கொடுத்தும் அது நிறைவேற்றப்படவில்லை. சுமுகமாக பேசிப் பார்த்தோம், ஆர்ப்பாட்டம் செய்து பார்த்தோம், போலீஸ் புகார் செய்தோம், அமைச்சர் வரை முட்டி மோதினோம். எதற்குமே பெஸ்தினோ தங்க முதலீடு நிறுவன இயக்குநர்கள் பணியவில்லை. இதற்கு மேலும் மௌனம் காத்தால் கைப்பற்றப்பட்ட பணமும் கைமாறி விடும் என்று கருதி நிறுவனத்திற்கு எதிராக வழக்கு தொடுத்தோம் என்று விஜய் வேலாயுதம் கூறினார். நிறுவனத்திற்கு எதிராக நீதிமன்றத்தில் சிவில் வழக்கு தொடரப்பட்டது. இவ்வழக்கில் சிறுபான்மை முதலீட்டாளர்கள் வழக்கு தொடுக்க தகுதிபெற்றுள் ளனர் என்று நீதிமன்றம் எங்களுக்கு சாதகமான தீர்ப்பை கொடுத்த போது எங்களுக்கு சிறு நம்பிக்கை துளிர் விட்டது. இதற்கு பிறகு பேச்சு வார்த்தை நடத்த பெஸ்தினோ நிறுவனம் முன் வந்தது. என்றாலும் அவர் பேச்சில் நம்பகத் தன்மையில்லாததால் தோல்வியில் முடிந்தது. நீதிமன்றத்தில் நியாயம் கேட்டு நிற்கின்றோம். எங்கள் கோரிக்கை முதலீட்டாளர்களுக்கு போட்ட பணம் திரும்ப கிடைக்க வேண்டும். எங்களின் சிறு பான்மை பங்குகளை வாங்கிக் கொண்டு பணத்தை தர வேண்டும். இந்நிறுவனத்தை நாங்கள் மீட்டுக் கொண்டு அதன் இயக்குநர்களை நீக்கிவிட்டு சுயேச் சையான இயக்குநர்கள் நியமிக்க வேண்டும். இக்கோரிக்கைகள் அடிப்படையில் வழக்கு தொடுக்கப்பட்டு அதன் செவிமடுப்பு ஜூன் 17, 18களில் ஈப்போ உயர்நீதிமன்றத்தில் நடக்கவிருக்கிறது என்று பெஸ்தினோ மீட்பு ஒருங்கிணைப்புக் குழுத் தொடர்பாளர் குணசேகரன் கூறினார்.


கட்டொழுங்கும் நேர்மையும்தான் சிறப்பு

காவல்துறையில் நமது சமுதாய பெண்கள் கால்பதித்து சாதிக்க வேண்டுமென்றால் காவல்துறை மீது அவர்கள் கொண்டிருக்கும் தவறான கருத்துக்கள் அல்லது சிந்தனைகளிலிருந்து வெளிவர வேண்டும் எனக் கூறுகிறார், ஏஎஸ்பி அமுதா காளிமுத்து. பெட்டாலிங் ஜெயா காவல் நிலையத்தில் பொது அமைதி பாதுகாப்புப் பிரிவில் பணியாற்றிய அமுதா கடந்த மே 20ஆம் தேதி ஏஎஸ்பியாகப் பதவி யேற்றதோடு நம் பெண்களாலும் காவல் துறையில் தனி முத்திரை பதிக்க முடியும் என்பதற்கு நல்ல எடுத்துக்காட்டாகவும் திகழ்கிறார். கெடா, ஜித்ராவைச் சொந்த ஊராகக் கொண்டுள்ள ஏஎஸ்பி அமுதாவிற்குக் காவல்துறையில் பணியாற்ற வேண்டும் என்பது சிறுவயது கனவல்ல, இலட் சியம். அந்த இலட்சி யத்தை அடைய வேண்டிய பயணத்தில் அவர் தன்னுடைய சிறுவயது முதற்கொண்டே வழிகளை முறையாக அமைத்துக் கொண் டார். அதற்கு அவரின் தந்தையும் அதிகளவில் ஊக்கம் கொடுத்து வந்தார். மலாயாப் பல்கலைக்கழகத்தில் நிர்வாகம் மற்றும் சமூக நீதித் துறையில் இளங்கலைப் பட்டப்படிப்பை மேற்கொண்டி ருந்தாலும் கூட காவல்துறை யின் பால் அவர் கொண்டிருந்த ஆர்வத்தின் கனவு கொஞ்சமும் அணையாமல் இருந்தது. எனவே, ஓராண்டு காவல்துறை பயிற்சியை மேற்கொண்டு 2005ஆம் ஆண்டில் பெட்டாலிங் ஜெயா காவல் நிலையத்தில் விசாரணைப் பிரிவு அதிகாரியாகப் பணியாற்றத் தொடங்கினார். பிறகு, 2008ஆம் ஆண்டு தொடங்கி பொது அமைதி பாதுகாப்புப் பிரிவில் தனது காவல்துறை பணியைத் தொடர்ந்தார். பல சவால்களையும் சிக்கல் களையும் கடந்து வெற்றி கண்டு இன்று ஏஎஸ்பி யாகப் பதவியேற்றம் பெற்றுள்ளார். இன்று அவர் தனது பணியில் சிறப்பாகச் செயலாற்ற அவருடைய கணவர் மிகவும் பக்கப் பலமாக இருந்து வருகிறார். காவல்துறையில் ஆண்கள் மட்டுமே பணியாற்றக் கூடிய பணி என்ற சிந்தனை மாற்றம் முதலில் நம் சமுதாயப் பெண்களிடையே ஏற்பட வேண்டும். இன்றைய காலக் கட்டத் தில் ஏறக்குறைய அனைத்துத் துறைகளிலுமே நம் பெண்கள் கோலோச்சத் தொடங்கி விட்டனர். ஆண்களுக்கு இணையாகத் தங்களுக்கென்று தனி அடையாளத்தையும் உருவாக்கிக்கொள்ள முனைந்துள்ளனர். அந்த வகையில், காவல்துறையில் சாதிக்க வேண்டும் என்ற எண்ணத்தை உள்ளத்தில் ஆழமாக வேரூன்றினால் வெற்றிக்கான மார்க்கமும் தானாகவே புலப்படும் என ஏஎஸ்பி அமுதா பெண்களுக்கு ஆலோசனை வழங்கினார். அதிக சவால்களையுடைய இத்துறையில் தங்களின் பாதுகாப்பும் அழகும் பாதிக்கப்படும் என அச்சப்படும் பெண்களும் இருக்கின்றனர். ஆனால், இத் தகைய துறையில் நாம் சாதித்து பெறும் அடையாளமும் பெருமையுமே இந்தத் துறையில் நாம் அணியும் மிக முக்கியமான, அழகான அலங்காரமாகும். நம்முடைய கட்டொழுங்கும் நேர்மையும் இத்துறையின் சிறந்த அணிகலன்களாகும். இவையே மற்ற பெண்களைக் காட்டிலும் நம்மை ஓர் அங்குல மாவது வேறுபடுத்திக் காட்டும். எனவே, பெண்கள் அதிகளவில் காவல் துறையில் ஈடுபட அவர்களின் குடும்பத்தாரும் பெண்களை ஊக்குவிக்க வேண் டும். காவல்துறையில் பணியாற்ற நம் சமுதாயப் பெண்கள் முன்வர வேண்டும். எந்தத் தொழில் செய்தாலும் ஆர்வமும் சாதிக்க வேண்டும் என்ற எண்ணமும் தான் மிகவும் முக்கியம். பிறரிடமிருந்து நம்மை வேறுபடுத்திக் காட்டும் தனித்துவம் இத்துறைக்கு இருப்பதால் பெண்கள் துணிந்து காவல்துறையில் பணியாற்றலாம் என ஊக்கம் தெரிவித்தார் ஏஎஸ்பி அமுதா.


பாஜக படுதோல்வி அடையும்..-அரவிந்த் கெஜ்ரிவால்

பாஜக மீது மக்கள் கோபமாக இருப்பதால் 2019 தேர்தலில் பாஜக படுதோல்வியடையும் என்று டெல்லி முதல்வர் அரவிந்த் கெஜ்ரிவால் கூறியுள்ளார்.

பாஜகவின் செயல்பாடுகளின் மீது மக்கள் மகிழ்ச்சியாக இல்லை. எங்கள் அரசுக்கு பாஜக இடையூறு ஏற்படுத்துவதால் மக்கள் பாஜக மீது அதிகப்படியான கோபத்தில் இருக்கிறார்கள். அதன் விளைவாக 2019 ஆம் ஆண்டு தேர்தலில் பாஜக படுதோல்வியை சந்திப்பார்கள் என்று தன்னுடைய ட்விட்டரில் பக்கத்தில் தெரிவித்துள்ளார்.

டெல்லியில் சமீபகாலமாக துணை ஆளுநருக்கும், டெல்லி அரசுக்கும் யார் பெரியவர் என்கிற போட்டி நிலவிவந்தது .இந்நிலையில், இதற்கு எதிர்ப்பு தெரிவித்தும், அதிகார வரம்புகளை வரையறை செய்யக் கோரியும் உச்ச நீதிமன்றத்தில் டெல்லி அரசு சார்பில் வழக்கு தொடுக்கப்பட்டது. பின்னர் டெல்லி அமைச்சரவை முடிவுகளுக்கு உட்பட்டே துணைநிலை ஆளுநர் செயல்பட வேண்டும் என்று உச்ச நீதிமன்றம் தீர்ப்பு வழங்கியது குறிப்பிடத்தக்கது.


7 வயதில் மார்பக அறுவைச் சிகிச்சை

கலிபோர்னியா,

அமெரிக்காவை சேர்ந்த 7 வயது சிறுமி ஒருவருக்கு சீனாவில் மார்பக சிகிச்சை மேற்கொண்டது சர்ச்சையை ஏற்படுத்தியுள்ளது. இந்த புகைப்படம் தற்போது வைரலாகி வருகிறது.கலிபோர்னியாவை சேர்ந்த ஜூலியட் என்ற 7 வயது சிறுமிக்குதான் அறுவை சிகிச்சை நடைபெற்றுள்ளது. இந்த சிறுமிக்கு தனது மார்பங்களை பெரிதாக்கிக் கொள்ள வேண்டும் என்ற எண்ணம் இருந்துள்ளது. இதனால் தனது தாயிடம் இது குறித்து கேட்டுள்ளார்.

ஆனால், இவரது தாயோ உனக்கு 7 வயதுதான் ஆகிறது. நீ வளரும் போது உன் உடல் உறுப்புகளும் வளரும் என தெரிவித்துள்ளார். இந்த பதிலால் சமாதானம் ஆகாத சிறுமி தனது தாயிடம் தினமும் இது குறித்து வற்புறுத்தி வந்துள்ளார். இதனால் வேறுவழியின்றி தனது மகளை சீனா அழைத்து சென்று மார்பக அறுவை சிகிச்சை செய்துள்ளார். இதனை மகளுக்கு கிறிஸ் துமஸ் பரிசாக வழங்குவதாக வும் தெரிவித்துள்ளார்.


வேலை இழந்தவர்களுக்கு மாதம் தலா வெ.600 அலவன்ஸ்

கோலாலம்பூர்,

அடுத்த ஆண்டு முதல் வேலை இழந்தவர்களுக்கு தொழிலாளர் காப்புறுதி முறையின் கீழ் உடனடி உதவித் தொகையாக மூன்று மாதங்களுக்கு தலா 600 வெள்ளி அலவன்ஸ் தொகை வழங்கப்படும். தொழிலாளர் காப்பு றுதி முறையின் கீழ் வேலை இழந்தவர்கள் இந்த அலவன்ஸ் தொகையை பெறுவதற்கு சொக்சோ எனப்படும் சமூக பாதுகாப்பு நிறுவனத்திற்கு அரசாங்கம் 12 கோடியே 20 லட்சம் வெள்ளியை ஒதுக்கீடு செய்துள்ளது என்று சொக்சோவின் நிர்வாகத் தலைவர் டத்தோ டாக்டர் முகமட் அஸ்மான் அஸிஸ் தெரிவித்தார்.

அடுத்த ஆண்டில்  57,282 பேர் இந்த ரொக்கத் தொகையை மூன்று மாதங்களுக்கு பெறுவார்கள். இதற்காக 10 கோடியே 30 லட்சம் வெள்ளி செலவிடப்படும். சுய விருப்பத்தின் பேரில் (வி.எஸ்.எஸ்.) பணியைவிட்டு விலகும் தொழிலாளர்கள் மற்றும் சேவை குத்தகை முடிந்ததன் காரணமாக வேலையிலிருந்து நிறுத்தப்படுபவர்களும் இந்த அலவன்ஸ் தொகையை பெறுவதற்கு தகுதி பெறுகின்றனர் என்று  அவர் சொன்னார்.

Read More: Malaysia Nanban News paper on 6.12.2017


கும்பல் தாக்குதல் ரத்தத்தை கொதிக்க வைக்கிறது: பிரியங்கா காந்தி ஆவேசம்

புதுடெல்லி, இந்தியா சுதந்திரம் பெற்று 70 ஆண்டுகள் ஆவதையொட்டி, டெல்லியில் நேற்று நடைபெற்ற விழாவில் நே‌ஷனல் ஹெரால்டு பத்திரிகையின் சார்பில் நினைவு சிறப்பு பதிப்பு வெளியிடப்பட்டது.இந்த விழாவில் முன்னாள் பிரதமர் மன்மோகன் சிங், காங்கிரஸ் தலைவர் சோனியா காந்தி, துணைத்தலைவர் ராகுல் காந்தி மற்றும் எம்.பி.க்கள், முன்னாள் மந்திரிகள், முக்கிய பிரமுகர்கள் பலர் கலந்து கொண்டனர். இந்த விழாவில் கலந்துகொண்டு பேசிய ஜனாதிபதி பிரணாப் முகர்ஜி, சமுதாயம் பிற்போக்கான மற்றும் இருண்ட பாதையை நோக்கி செல்லாமல் தடுத்து நிறுத்த மக்கள் விழிப்புடன் இருக்கவேண்டும் என்று கேட்டுக்கொண்டார். மக்களின் கண்ணியம், உரிமைகள் மற்றும் ஜனநாயகத்தை பாதுகாக்க ஊடகங்கள் எப்போதும் விழிப்புடன் செயல்படவேண்டும் என்றும் அப்போது அவர் கூறினார். பசு பாதுகாவலர்கள் என்ற பெயரில் நாட்டில் ஆங்காங்கே சிலர் நடத்திய தாக்குதல்களை மறைமுகமாக குறிப்பிடும் வகையில் அவர் இவ்வாறு பேசியதாக தெரிகிறது. பசு பாதுகாவலர்கள் என தங்களை அழைத்துக் கொள்பவர்கள் வன்முறை சம்பவங்களில் ஈடுபடும் சம்பவமானது அதிகரித்து காணப்படுகிறது. காங்கிரஸ் தலைவர் சோனியா காந்தி பேசுகையில் பசு பாதுகாப்பு என்ற பெயரில் நடந்த சமீபத்திய படுகொலைகளை கண்டித்து பேசினார்.கும்பல் தாக்குதல் குறித்து பேசிய காங்கிரஸ் தலைவர் சோனியா காந்தியின் மகள் பிரியங்கா, இது என்னை மிகவும் கோபம் அடைய செய்து உள்ளது, தொலைக்காட்சிகள் மற்றும் இணையதளங்களில் இதுபோன்றவற்றை பார்க்கையில் என்னுடைய ரத்தத்தை கொதிக்க வைக்கிறது என கூறிஉள்ளார்.


முதலமைச்சரை பதவி நீக்கும் எண்ணம் சம்பந்தனுக்கு இல்லை?

வடமாகாண முதலமைச்சர் சீ.வி.விக்னேஸ்வரனை பதவியிலிருந்து நீக்கும் எண்ணம் தமிழ்த் தேசியக் கூட்டமைப்பின் தலைவர் இரா.சம்பந்தனுக்கு இல்லை என்பதை, சம்பந்தன் அனுப்பிவைத்த கடிதம் வாயிலாக புலப்படுவதாக தெரிவிக்கப்பட்டுள்ளது. அந்தக் கடிதத்தில், ''இந்த சம்பவங்களை முடிவிற்குக் கொண்டுவர வேண்டுமெனில் தேவையான திருத்த நடவடிக்கைகளை எடுக்க வேண்டும்'' என்பது எனது கருத்தாகும்' என சம்பந்தன் குறிப்பிட்டுள்ளார். மேலும், 'நீங்கள் (முதலமைச்சர்) எதிர்காலத்தில் மேற்கொள்ளும் விசாரணைகளுக்கு எவ்வித தடையும் ஏற்படாது என்பதனையும் கூறிக்கொள்ள விரும்புகின்றேன்.' என்று சம்பந்தன் குறிப்பிட்டுள்ளார். எனினும், முதலமைச்சர் பதவி விலக வேண்டும் என்ற நிலைப்பாட்டில் வட மாகாண சபையின் தமிழரசுக் கட்சி உறுப்பினர்கள் பலர் உறுதியாக இருக்கின்றனர் என்பது குறிப்பிடத்தக்கது.


கட்டுநாயக்க விமான நிலையத்தால் ஏற்படவுள்ள பாரிய நெருக்கடி!

கட்டுநாயக்க சர்வதேச விமான நிலையத்தை மூன்று மாதங்களுக்கு மூடுவதால் சில நெருக்கடியான நிலை ஏற்பட கூடும் என போக்குவரத்து மற்றும் சிவில் விமான சேவைகள் அமைச்சர் நிமல் சிறிபால டி சில்வா தெரிவித்துள்ளார். சிங்கள ஊடகமொன்று கருத்து வெளியிடும் போதே அவர் இவ்வாறு குறிப்பிட்டுள்ளார்.ஜனவரி மாதம் 6ஆம் திகதி முதல் காலை 8 மணியில் இருந்து மாலை 6 மணி வரை கட்டுநாயக்க சர்வதேச விமான நிலையம் மூடப்படும். இது தொடர்பில் அனைத்து விமான நிறுவனங்களுடன் கலந்துரையாடப்பட்டதன் பின்னரே நடவடிக்கை மேற்கொள்ளப்படுகின்றது. அவ்வாறு நிர்மாண நடவடிக்கைகள் மேற்கொள்ளவில்லை என்நால் சில வருடங்களில் விமானங்களை தரை யிறக்க முடியாத நிலை ஏற்படும். அதனால் விமான ஓடு தளங்களை விஸ்தரிக்க வேண்டும். இதற்கு மாற்று வழியாக மத்தல விமான நிலையத்தை பயன்படுத்துவது என்பது கடினமாக ஒரு விடயம். எனவே இதனால் ஏற்படும் நெருக்கடிகள் தொடர்பில் அனைத்து விமான சேவை நிறுவனங்களுடன் கலந்துரை யாடல் மேற்கொள்ளப்பட்டே இந்த நடவடிக்கைகள் மேற்கொள்ளப்படுகின்றது.இன்னும் 20 வருடங்களில் மிகவும் வலுவான ஒரு விமான நிலையமாக கட்டுநாயக்க விமான நிலையம் மாற்றமடையும். தொழில்நுட்ப ரீதியில் இந்த நடவடிக்கை மேற்கொள்ளப்படுகின்றது. இதன் போது பாரிய நெருக்கடிகள் ஏற்பட கூடும்.எனினும் அது நீண்ட கால நெருக்கடிக்கு நிலையான தீர்வு என போக்குவரத்து மற்றும் சிவில் விமானப் சேவைகள் அமைச்சர் நிமல் சிறிபால டி சில்வா மேலும் குறிப்பிட்டுள்ளார்.


சென்னை: அறவழியில் போராடும் மக்கள் மீது தடியடித் தாக்குதல் நடத்துவது இந்தியக் கோட்பாட்டுக்கே எதிரானது என்று நாம் தமிழர் கட்சியின் ஒருங்கிணைப் பாளர் சீமான் தெரிவித்துள்ளார். கதிராமங்கலத்தில் போராட்டத்தில் ஈடுபட்ட மக்கள் மீது தடியடி நடத்திய காவல்துறையினரைக் கண்டித்து சீமான் அறிக்கை வெளியிட்டுள்ளார். அந்த அறிக்கையில், 'ஓ.என்.ஜி.சி.யின் எண்ணெய்க்குழாய் பதிப்பால் விவசாய நிலங்கள் முழுவதும் பாழ்பட்டு நிலத்தடி நீர்வளம் முழுதாக மாசுபட்டு வாழ் வாதாரத்தை இழந்து நிர்கதியற்று நிற்கிற நிலையில் தங்கள் நிலத்தின் மீது நிகழ்த்தப்படும் இந்தச் சுரண்டலையும், அதிகார அத்துமீறலையும் கண்டித்து அறவழியில் போராடிய கதிராமங்கலம் மக்கள் மீது காவல்துறை தடியடி நடத்தியது சகித்துக் கொள்ளவே முடியாத பெருங்கொடுமையாகும். இம்மண்ணும், நீரும் நாளைய தலைமுறைக்கானது எனும் இயற்கையின் இயங்கியலை உட்செரித்துக் கொண்ட மக்கள் அவற்றிற்கு ஒரு பங்கம் விளை யும்போது அதற்கெதிராய் கிளர்ந்தெழுந்து போராடுவார்கள் எனும் உலகநியதியின் பாற்பட்டு உலகம் முழுதும் நிகழும் அநீதிக்கு எதிரான போராட்டங்கள் போலவே கதிராமங்கலத்திலும் மக்கள் தங்களது நிலமீட்புப் போரை முன்னெடுத்திருக்கிறார்கள். ஓ.என்.ஜி.சி.யின் எண்ணெய்க் குழாய்க் கசிவினால் நிலத்தில் ஏற்பட்ட தீப்பிழம்பையும், நிறம் மாறி மாசடைந்த நீரின் தன்மையையும் கண்டு நிலை மையின் விபரீதத்தை உணர்ந்து அதற்கெதிராய் வெகுண்டெழுந்து உணர்வெழுச்சியோடு போராடிய கதிராமங்கலம் மக்களை அதிகார வலிமை கொண்டு அடக்கி ஆள முற்படுவது அரசப் பயங்கரவாத நடவடிக்கையாகும். ஆயுதப்போராட்டத்தின் மூலம் விடுதலையை எட்டிய நாடுகளுக்கு மத்தியில் அறவழியில் போராடி விடுதலை பெற்ற நாடாகப் போற்றப்படும் இந் நாட்டில், அறவழியில் போராடும் மக்கள் மீது தடியடித் தாக்குதல் தொடுக்கப்படுவது என்பது இந்தியாவின் அடிப்படைக் கோட்பாட்டுக்கே எதிரானது. மண்ணின் உரிமைக்காகப் போராடுவோரைக் காட்டுமிராண்டித்தனமாகத் தாக்குவதும், கொடுஞ்சட்டங்களின் கீழ் சிறையில் அடைப்பதும், அதிகாரத்திமிர் கொண்டு அச்சுறுத்துவதும், போராட்டக்காரர்களைச் சமூக விரோதிகளாகச் சித்தரிப்பதும், போராட்டங்களை வன்முறைக்களமாக்கி வெறியாட்டம் போடு வதும் என காவல் துறையினரின் அடக்குமுறைகள் நீள்கிறது. இதன் உச்சமாக பாலியல் தொழில் செய்ததாக வழக்குப் போட்டு சிறைப்படுத்தி விடுவதாகக் கதிராமங்கலத்தில் போராடிய பெண்களைப் பகிரங்கமாக மிரட்டியிருக்கிறது. இது வாக்கு செலுத்தி ஆட்சி அதிகாரத்தில் ஏற்றி வைத்த மண்ணின் மக்களுக்குச் செய்கிற பச்சைத்துரோகமாகும். இந்நாடு ஏற்றி ருக்கிற மக்களாட்சித் தத்துவத்திற்கு எதிரான மாபெரும் ஜனநாயக விரோதமாகும். பா.ஜ.கவிடம் சரணாகதி அடைந்துவிட்ட அ.தி.மு.க அரசின் தொடர் மக்கள் விரோத ஆட்சியானது விரைவில் வீழ்ந்து தமிழரின் அறம்சார்ந்த ஆட்சி மீண் டும் மண்ணில் தழைத்தோங்கப்போவது திண்ணம். மத்தியில் ஆளும் பா.ஜ.க அரசானது, வளர்ச்சி எனும் ஒற்றை மந்திரச் சொல்லைக் கொண்டு இயற் கையைச் சீரழித்திடும் அபாயகரமான திட்டங்கள் அத்தனையையும் தொடர்ச்சியாகத் தமிழர் மண்ணில் திணித்து வருவது வன்மையான கண்டனத் திற்குரியது. எண்ணெய் வளத்திலும், எரிகாற்று(மீத்தேன்) வளத்திலும் உள்நாட்டிலே தன்னிறைவு பெறத் துடிக்கும் இந்தியப் பேரரசு, இந்திய மக்களுக்குத் தேவை யான உணவு உற்பத்தியில் தன்னிறைவு பெறுவதற்கு என்ன திட்டத்தை முன்வைத்திருக்கிறது எனும் எளிய கேள்விக்கு நாட்டை ஆளும் ஆட்சி யாளர்களிடம் என்ன பதிலுண்டு? உள்நாட்டு உற்பத்தியில் பெரும் பங்காற்றும் வேளாண்மையை அழித்துவிட்டு, வேளாண் நிலங்களைப் பிளந்து எரிகாற்று(மீத்தேன்) எடுத்துவிட்டு யாருக்கு வளர்ச்சியை அளிக்கப் போகிறார்கள்? புவி வெப்பமாதலைத் தடுக்கும்பொருட்டு பூமிக்கடியிலுள்ள வளங்களைப் பயன்படுத்துவதைத் தவிர்த்து விட்டு மாற்று எரிபொருள் வளத்தை நோக்கி உலகம் முழுவதும் நகர்ந்து கொண்டிருக்கும் வேளையில் மத்திய அரசு மேற்கொள்ளும் இந்த நட வடிக்கைகள் இயற்கைக்கு எதிரானதில்லையா? இயற்கைக்கு ஒவ்வாத நடவடிக்கைகள் மேற்கொண்டு அதனைச் சிதைத்து அழிப்பதுதான் இவர்கள் கூறும் வளர்ச்சியா? தேசப்பிதா காந்தியடிகளால் வேளாண் நாடு எனப் போற்றப்பட்ட இந்நாட்டில் வேளாண்மையை வளர்த்தெடுப்பதுதான் ஆகச் சிறந்த வளர்ச்சித் திட்டம் எனும் அறிவியல்பூர்வமான உண்மை நாட்டை ஆளும் கார்ப்பரேட் மூளைகளுக்கு உரைக்காமல் போனது ஏனோ எனும் தார்மீகக் கேள்விகள் இவ்விவகாரத்தில் மக்கள் மனங்களில் எழுகின்றன . இத்தகைய கட்சிகளின் நிலையை இனியாவது உணர்ந்து, காலம் காலமாகப் பிழையானவர்களைத் தேர்ந்தெடுத்து ஆட்சி அதிகாரத்தில் ஏற்றி வைத்து அடிமைபட்டுக் கிடக்கும் அடிமை மனநிலையிலிருந்து விடுபட ஒவ்வொருவரும் அமைதிப்புரட்சிக்கு ஆயத்தமாக வேண்டும். மண்ணின் மக்களின் உரி மைகளும், உணர்வுகளும் நசுக்கப்பட்டுக் கதிராமங்கலம் கிராமத்தை இன்னொரு காஷ்மீர் ஆக்க ஆட்சியாளர்கள் முயன்று வரும் வேளையில் ஜன நாயகத்தைப் பற்றி மண்ணின் மக்களுக்குப் பாடமெடுக்கும் ஜனநாயகப்பற்றாளர்கள் இந்த ஜனநாயக அத்துமீறல்கள் குறித்து வாய்திறக்க மறுப்பதும், களத்திற்குச் செல்லாது தவிர்ப்பதும் ஏன் என்று புரியவில்லை. ஆனால், மக்களுக்கான களத்தில் சமரசமற்று நிற்கும் நாம் தமிழர் கட்சியானது வழக்கம் போல கதிராமங்கலத்தில் நடந்தேறிய கொடுமைகளுக்கு எதிராகவும் களத்தில் நின்று வருகிறது. ஆகையினால், நெடுவாசல், கதிராமங்கலம் எனத் தமிழர் நிலத்தின் மீது தொடுக்கப்படும் நாசாகாரத் திட்டங்கள் யாவற்றையும் திரும்பப்பெற வேண்டும் எனவும், கதிராமங்கலத்தில் மக்கள் மீது தடியடித் தாக்குதலை அரங்கேற்றிய காவல்துறை அதிகாரிகள் மீது கடும் நடவடிக்கை எடுக்க வேண்டும் எனவும் வலியுறுத்துகிறேன். இல்லையென்றால் மக்களைத் திரட்டி மாபெரும் போராட்டம் நடைபெறும்' என்று குறிப்பிட்டுள்ளார்.


தமிழக அரசியல் சூழல் இனி எங்கள் பக்கம்! தமிழிசை கலகல பேட்டி

தமிழக அரசியல் சூழல் பா.ஜ.க பக்கம் விரைவில் திரும்பும்’ என பா.ஜ.க தமிழகத் தலைவர் தமிழிசை சௌந்தரராஜன் தெரிவித்தார். சென்னையில் பத்திரிகையாளர்களைச் சந்தித்த தமிழிசை சௌந்தரராஜன், ‘தமிழகத்தில் நடக்கும் பல்வேறு சம்பவங்களுக்கும் பா.ஜ.க -வைத்தான் தமிழக அரசியல்வாதிகள் குறைகூறிவருகின்றனர். ஆனால், இன்னும் மூன்று மாத காலங்களில் தமிழக அரசியல் சூழல் பா.ஜ.க பக்கம் திரும்பும்’ என்று கூறினார். மேலும், தமிழக அரசியல் நிலவரம்குறித்து தமிழிசை கூறுகையில், ‘திருச்சியில் விவசாயிகள் மாநாட்டை முடித்துவிட்டு தற்போதுதான் சென்னை திரும் பியுள்ளேன். விவசாயப் பிரச்னைகளைத் தமிழக அரசு சரியான முறையில் கையாள வேண்டும். எல்லாவற்றுக்கும் பா.ஜ.க-வைக் குறைகூறும் தமிழக அரசியல்வாதிகள், பன்னீர்செல்வம் தன் பேச்சுவார்த்தைக் குழுவைக் கலைத்ததற்கும் பா.ஜ.க -வையே குறைகூறுவார்கள் போலிருக்கிறது. தற்போது, தீபா புதிதாக ஒரு நாடகத்தை அரேங்கேற்றிவருகிறார்’ என்றார்.


கெவின் கொலை வழக்கில் குற்றத்தை ஒப்புக்கொள்ள நஜீப் வெ.35 லட்சம் பேரம்

கோலாலம்பூர்,

அரசு தரப்பு துணை வழக்கறி ஞரான டத்தோ அந்தோணி கெவின் மொராய்ஸ் கொலை வழக்கில் ஏழாவதாக குற்றஞ்சாட்டப்பட்டுள்ள எஸ்.ரவிசந்திரன், கொலைக்குற்றத்தை ஒப்புக்கொள்வதற்காக முன்னாள் பிரதமர் டத்தோ ஸ்ரீ நஜீப் துன் ரசாக் தமக்கு வெ.35 லட்சத்தை வழங்க முன்வந்ததாக நேற்று கூறினார்.  இது நீதிமன்றத்தில் பெரும் பரபரப்பை ஏற்படுத்தியது.

Read More: Malaysia Nanban Tamil Daily on 3.10.2018


மலேசிய வரலாற்றில் 527-ஆவது தமிழ்ப்பள்ளி நாளை அடிக்கல் நாட்டு விழா.

புத்ரா ஜெயா, நாட்டின் 527-ஆவது புதிய தமிழ்ப் பள்ளிக்கூடத்தின் அடிக்கல் நாட்டு விழா நாளை 30ஆம் தேதி மிக சிறப்பாக நடைபெறவிருக்கின்றது. இந்தியர்களின் தேவைகளைப் பூர்த்தி செய்யும் வகையில் சரித்திரத்திலேயே முதன் முதலாக தேசிய முன்னணியின் கீழ் இயங்கக்கூடிய அரசாங்கம் ஏழு புதிய தமிழ்ப் பள்ளிகளை கட்டப்பட விருக்கின்றது. அதில் பாயா பெசார் தமிழ்ப் பள்ளி கட்டப்பட்டு இயங்கத் தொடங்கிவிட்டது. அதனைத் தொடர்ந்து தாமான் செந்தோசா தமிழ்ப்பள்ளி, பண்டார் ஸ்ரீ ஆலம் தமிழ்ப்பள்ளி மற்றும் தாமான் கௌாடி தமிழ்ப்பள்ளியின் கட்டுமானப் பணி நடந்து கொண்டிருக்கின்றது.மேலும் ஹீவுட் தமிழ்ப்பள்ளிக்கு அனுமதி கடிதம் வழங்கப்பட்டு விட்டது. அதன் வரிசையில் பண்டார் மக்கோத்தா தமிழ்ப்பள்ளியின் அடிக்கல் நாட்டு விழா சிலாங்கூர் மாநிலத்தில் விமரிசையாக நடை பெறவிருக்கின்றது. மொத்தம் 24 வகுப்பறைகளை யும் மற்ற வசதிகளையும் உள்ளடக்கிய இப்பள்ளிக்கூடம் 21 மில்லியன் ரிங்கிட் செலவில் கட்டப்படவிருக்கின்றது. இப் பள்ளிக்கூடத்தின் அடிக்கல்நாட்டு விழாவை சுகாதார அமைச்சரும் மஇகாவின் தேசிய தலைவருமான மாண்புமிகு டத்தோஸ்ரீ டாக்டர் ச.சுப்ரமணியம் நாளை ஜூன் 30ஆம் தேதி காலை 8.00 மணிக்கு பண்டார் மக்கோத்தா செராசில் அதிகாரப்பூர்வமாக திறந்து வைக்கவுள்ளார் என கல்வி துணை அமைச் சர் டத்தோ ப.கமலநாதன் நேற்று ஓர் அறிக்கை வழி தெரிவித்தார்.


விண்வெளியில் ஆயுதப் போட்டியை உருவாக்கக் கூடாது

இஸ்லாமாபாத்,

விண்வெளி என்பது மனித குலத்தின் பொதுவான பகுதி. அதை ராணுவ மயமாக்கக்கூடிய செயல்களை தவிர்க்க வேண்டிய பொறுப்பு, ஒவ்வொரு நாட்டுக்கும் இருக்கிறது என பாகிஸ்தான் தெரிவித்துள்ளது. செயற்கைகோளை ஏவுகணை மூலம் சுட்டு வீழ்த்தும் சோதனையை இந்தியா நடத்தியது பற்றி பாகிஸ்தான் கருத்து தெரிவித்துள்ளது. அந்நாட்டு வெளியுறவுத்துறை செய்தித்தொடர்பாளர் முகமது பைசல் கூறியதாவது:-

விண்வெளி என்பது மனித குலத்தின் பொதுவான பகுதி. அதை ராணுவ மயமாக்கக்கூடிய செயல்களை தவிர்க்க வேண்டிய பொறுப்பு, ஒவ்வொரு நாட்டுக்கும் இருக்கிறது. விண்வெளியில் ஆயுதப் போட்டியை தடுப்பது தொடர்பான ஐ.நா. தீர்மானத்தை பாகிஸ்தான் முழுமையாக ஆதரிக்கிறது.

எனவே, கடந்த காலங்களில் இதேபோன்ற சோதனையை பிற நாடுகள் செய்தபோது கண்டித்த நாடுகள் எல்லாம், விண்வெளிக்கான ராணுவ அச்சுறுத்தலை தடுக்கும் செயல்களில் ஈடுபடும் என்று எதிர்பார்க்கிறோம் என அவர் கூறினார்.


மெஹந்தி சர்க்கஸ்

வலுவான காதலை இலகுவாக சொல்லியிருக்கிறார் இயக்குநர் சரவண இராஜேந்திரன். ரோஜா மலரில் பனித்துளிகள் விழுவதைப்போல் இதயத்தை ஈரமாக்கியது ராஜூ முருகனின் வசனங்கள்.

மும்பையிலுள்ள மெஹந்தி சர்க்கஸ் கம்பெனி ஒன்று ஊட்டிக்கு வருகிறது. அந்த கம்பெனியின் நட்சத்திரம் ஸ்வேதா திரிபாதி. சர்க்கஸ் விளையாட்டில் அவர் ஒரு பலகையில் சாய்திருக்க அவரின் மீது கத்திகள் படாமல் அவரின் அருகில் எறிய வேண்டும். இதுதான் அந்த சர்க்கஸில் உச்சக்கட்ட காட்சியாக இருக்கிறது.

சர்க்கஸை பார்க்கவரும் மாதம்பட்டி ரங்கராஜ், ஸ்வேதா திரிபாதி மீது காதல் கொள்கிறார். இந்தக் காதலை ஸ்வேதாவின் அப்பா சன்னி சார்லஸ் எதிர்க்கிறார். தனது மகள் மீது ஒன்பது கத்திகளை அவள் மீது படாமல் அவள் அருகில் எறிய வேண்டும். அப்படி எறிந்துவிட்டால் திருமணம் செய்து தருவதாக சொல்கிறார். இதனால் ரங்கராஜ் கத்தி எறியும் கலையை பயின்றும் ஸ்வேதா மீது கத்தியை எறிய முடியவில்லை.

சர்க்கஸை வேறு ஊருக்கு மாற்றப்போவதாக சொல்கிறார் ஸ்வேதாவின் தந்தை சன்னி சார்லஸ். இதனால் ஸ்வேதாவும் ரங்கராஜும் ஊரைவிட்டு ஓடி விடுகிறார்கள்.ரங்கராஜின் அப்பா மாரிமுத்து ஜாதிவெறி பிடித்தவர். தனது மகன் ஒரு சர்க்கஸ்காரியோடு ஓடிப்போனதை அவரால் பொறுத்துக் கொள்ள முடியவில்லை. மகனை தேடி கண்டுபிடித்து வீட்டுக்கு தூக்கிக் கொண்டு வந்துவிடுகிறார்.

சர்க்கஸ் கூடாரத்தையும் தீ வைத்து கொளுத்திவிடுகிறார்.  சன்னி சார்லசும் தனது மகள் ஸ்வேதாவுக்கு, தனது சர்க்கஸில் கத்திய எறியும் அன்கூர் விகாலுக்கு திருமணம் செய்துவைத்துவிடுகிறார். அவர்களுக்கு ஒரு பெண் குழந்தையும் பிறக்கிறது. ஆனால் ரங்கராஜ் திருமணம் செய்து கொள்ளாமல் ஸ்வேதா நடத்தும் மெஹந்தி சர்க்கஸ் எந்த ஊரில் நடக்கிறது என்று தேடித்தேடி அலைகிறார். வருடங்களும் கடந்து விட்டன. ஸ்வேதாவின் மகளும் பெரியவளாக வளர்ந்துவிட்டாள்.

இதுவரை பழைய சினிமா காதல் கதையை சொன்ன இயக்குநர், இனிமேல்தான் எது காதல் என்பதை அழகாக விளக்கியிருக்கிறார். இதற்காக அவரை பாராட்ட வேண்டும். ஸ்வேதாவின் மகள் தனது தாயின் பழைய காத லன் ரங்கராஜை தேடி வருகிறார்.

எதற்காக அம்மாவின் காதலனை மகள் தேடிவரவேண்டும் என்பதை வெள்ளித்திரை விளக்குகிறது."மனசில் இருப்பவன்தான் புருஷன், உடம்பை அனுபவித்தவன் இல்ல" என்ற  ராஜூ முருகனின் வசனம், காதல் சோலை யில் விதைக்கப்பட்ட விதைகள்.


ஒபாமா, புஷ்ஷிற்குக்கூட இந்த நிலை இல்லை! உண்மையை போட்டு உடைத்த டிரம்ப்!

தான் தவறு செய்யமாட்டேனா என அமெரிக்க ஊடங்கள் தன்னை கூர்ந்து உற்றுநோக்கி வருகிறது என அமெரிக்க அதிபர் டொனால்ட் டிரம்ப் அமெரிக்க ஊடங்கள் மீது பாய்ச்சல் கருத்தை தெரிவித்துள்ளார்.

அண்மையில் அமெரிக்காவின் ஐயோவா மாகாணத்தில் தனது ஆதரவாளர்களை சந்தித்த டொனால்ட் டிரம்ப் அமெரிக்க ஊடகங்கள் அனைத்தும் தன்னை கண் இமைக்காமல் உற்றுநோக்கி வருகிறது. எங்கே நான் தவறு செய்யமாட்டேனா என எதிர்பார்த்து காத்திருக்கின்றன. இது போன்ற நிலை இதற்கு முன் அதிபர்களாக இருந்த பராக் ஒபாமாவிற்கும், புஷ்க்கும் கூட இருந்ததில்லை என குறிப்பிட்ட டிரம்ப். தன்னை கண்கொத்தி பாம்பாக கண்காணிக்ககும் ஊடங்களுக்கு முன் ஒவ்வொரு அடியையும் பார்த்து எடுத்துவைத்து வருவதாகவும் கூறியுள்ளார்.


த‌க்கா‌ளியு‌ம் சரும அழகு‌ம்

த‌க்கா‌ளி விழுதையு‌ம், பாதா‌ம் விழுதையு‌ம் கல‌ந்து முக‌த்‌தி‌ல் தட‌வி வ‌ந்தா‌ல் முக‌ச் சுரு‌க்க‌ம் மறையு‌ம்.

த‌க்கா‌ளி‌ச் சாறுட‌ன் சி‌றிது ரவை கல‌ந்து முக‌த்‌தி‌ல் தே‌ய்‌த்து‌க் கழு‌வினா‌ல் சூ‌ரிய ஒ‌ளி‌யி‌ல் சு‌ற்‌றியதா‌ல் நிற‌மிழ‌ந்த சரும‌ம் மீ‌ண்டு‌ம் பிரகாசமாக மி‌ன்னு‌ம்.

வெ‌ள்ள‌ரி‌த் த‌ண்டு, த‌க்கா‌ளி‌ச் சாறு இர‌ண்டையு‌ம் அரை‌த்து க‌ண்க‌ளை‌ச் சு‌ற்‌றி பூ‌சி வ‌ந்தா‌ல் கருவளைய‌ங்க‌ள் மறையு‌ம்.

த‌க்கா‌ளி‌ச் சாறை த‌யிருட‌ன் கல‌ந்து முக‌த்‌தி‌ல் பூ‌சி வர சரும‌ம் மிருதுவாக மாறு‌ம்.

வெ‌று‌ம் த‌க்கா‌ளி‌ச் சாறை முக‌த்‌தி‌ல் பூ‌சி வ‌ந்தாலே போது‌ம். முக‌த்‌தி‌ற்கு ந‌ல்ல மினு‌மினு‌ப்பு கிடை‌க்கு‌ம்.

த‌க்கா‌ளி‌ச் சாறுட‌ன் ம‌ஞ்ச‌ள் பூ‌சி ஊற‌வி‌ட்டு முக‌த்தை‌க் கழுவலா‌ம். அ‌திக தூ‌சி நிறை‌ந்த இட‌ங்க‌ளி‌ல் அலை‌ந்து தி‌ரி‌ந்து‌வி‌ட்டு வ‌ந்தா‌ல் இ‌து ந‌ல்ல பலனை‌க் கொடு‌க்கு‌ம்.


தினகரனுக்கு எம்.எல்.ஏக்கள்- எடப்பாடிக்கு அமைச்சர்கள் ஆதரவு-

சென்னை நமது எம்ஜிஆர் நாளிதழை விமர்சித்த அமைச்சர் ஜெயகுமாருக்கு எம்.எல்.ஏ. வெற்றிவேல் கடும் எதிர்ப்புக் காட்டியுள்ளார். இது அதிமுக வட்டாரத்தில் பரபரப்பை ஏற்படுத்தியுள்ளது. அ.தி.மு.க.வின் அதிகாரப் பூர்வ நாளேடான நமது எம்.ஜி.ஆரில் மத்திய அரசுக்கு எதிராகவும் மோடியை கடுமையாக விமர்சித்தும் வெளியாகி இருக்கும் கருத்துக்களுக்கும், அ.தி.மு.க.வுக்கும் எந்தத் தொடர்பும் இல்லை. அது ஒரு பத்திரிகையின் கருத்து தான் என்று நிதி அமைச்சர் ஜெயக்குமார் தெரிவித்திருந்தார். அதே நேரத்தில் சிறையில் இருந்து விடுதலையானபிறகும் டி.டி.வி. தினகரனை சந்திக்கும் திட்டம் எதுவும் இல்லை. எடப்பாடி பழனிசாமி அரசை அவர் இயக்குவதாக கூறுவதும் தவறு என்றும் ஜெயக்குமார் கூறி யிருந்தார். இதற்கு டி.டி.வி.தினகரன் ஆதரவாளரான வெற்றிவேல் எம்.எல்.ஏ. கடும் கண்டனம் தெரிவித்துள்ளார். இது தொடர்பாக அவர் கூறுகையில், அ.தி.மு.க.வின் அதிகாரப் பூர்வ நாளேடான நமது எம்.ஜி.ஆரில் வெளிவந்துள்ள கருத்துக்கள் அ.தி.மு.க.வின் கருத்துக்கள் இல்லை என்று கூறுவதற்கு ஜெயக்குமார் யார்? ஜெயக்குமார் கட்சி பதவிக்கு வந்த போதும், எம்.எல்.ஏ.வாக தேர்வு செய்யப்பட்டபோதும், அமைச்சராக அறிவிக்கப்பட்ட போதும், நமது எம்.ஜி.ஆரில் தான் அவரது பெயர் முதலில் இடம் பெற்றிருந்தது. இதனை ஜெயக்குமார் மறுப்பாரா? தினகரன் பற்றியும் ஜெயக்குமார் சில கருத்துக்களை கூறியுள்ளார். அதுவும் கண்டிக்கத்தக்கது. அ.தி.மு.க. பொதுச் செயலாளராக சசிகலாவே நீடிக்கிறார். துணை பொதுச் செயலாளரான டி.டி.வி.தினகரன் தற்போது சிறையில் இருந்து விடுதலையாகி கட்சி பணியை தொடங்க உள்ளார். கட்சியை அவர்தான் வழி நடத்தி செல்வார். அவரது தலைமையில் தான் அ.தி.மு.க.வினர் அணி வகுப்பார்கள். எங் களிடம் தற்போது வேறு எந்த திட்டமும் இல்லை. எடப்பாடி பழனிசாமி தலைமையில் ஆட்சி நடைபெறும். ஆனால் கட்சியின் தலைமை பொறுப்பை தின கரனே ஏற்று நடத்துவார். இதில் எந்த மாற்றமும் இல்லை. தற்போது டெல்லியில் எம்.எல்.ஏ.க்கள், எம்.பி.க் கள் அவரை சந்தித்து பேசியுள்ளனர். சென்னையில் மேலும் பல முன்னணி நிர்வாகிகளும், எம்.எல். ஏ.க்களும் சந்திக்க தயாராக உள்ளனர். டி.டி.வி.தினகரன் தலைமையில் அ.தி.மு.க. மேலும் வலுப்பெறும்." என்று கூறியுள்ளார். அதிமுக எம்.எல்.ஏ. வெற்றிவேலின் மன நிலையில்தான் அமைச்சர்கள் சிலரைத் தவிர எல்லோரும் தினகரன் ஆதரவில் இருக்கிறார்கள். அதனால் ஜெயக்குமார் போன்று தினகரனுக்கு எதிராகப் பேசிய அமைச்சர்கள் உதறலில் இருக்கிறார்கள். தினகரனை விமர்சித்த அமைச்சர்களை மற்றும் முடிவில் தினகரன் இருக்கிறார் என்றும், அதற்கான முன்னோட்டமே வெற்றிவேல் கண்டனம் என்றும் அதிமுகவில் பரபரப்பாகப் பேசப்பட்டு வருகிறது. சசிகலாவை தினகரன் சந்தித்த பிறகு அமைச்சரவை மாற்றம் வரும் என்றும் கூறப்படுகிறது.


தொடரும் ஆலயங்கள் அழிப்பு!

பத்து லாப்பான் உலுகிந்தா தாமான் மேவா ஓம்ஸ்ரீ மாக்காட்டு முனீஸ்வரர் காளியம்மன் ஆலய நில விவகாரம் நீதி மன்றத்தில் நிலுவையில் உள்ள நிலையில் ஆலய நிர்வாகத்திற்கு எந்த ஒரு தகவலும் கூறாமல் நில மேம்பாட்டாளர் இடித்து தரைமட்டமாக்கியது கண்டிக்கத்தக்கது என்று ஆலய நிர்வாக பொறுப்பாளர் திருமதி என்.தேவசுந்தரி கூறினார். இப்பகுதியின் மலையடி வாரத்தில் எழுந்தருளி அருள் பாலித்து வரும் சுமார் 50 ஆண்டுகால வரலாற்றை கொண்டுள்ள இந்த ஆலயம் தனி யாருக்கு சொந்தமான நிலத்தில் செயல்பட்டதால் நில மேம்பாட்டாளர் எங்களை வெளியேற்ற நோட்டீஸ் கொடுத்ததைத் தொடர்ந்து நீதி மன்றத்தில் வழக்கு பதிவு செய்யப்பட்டது. இவ்வழக்கில் தீர்ப்பு நில மேம்பாட்டாளருக்கு சாதகமாக அமைந்ததால் தீர்ப்பை ஆட்சேபித்து மேல் முறையீடு செய்யப்பட்டது. இவ்வழக்கில் ஆஜ ரான வழக்கறிஞர் ஒருவர் வழக்கிலிருந்து வாபஸ் பெற்றுக் கொண்டதைத் தொடர்ந்து மற்றொரு வழக்கறிஞரை நியமித்து அதற்கான ஏற்பாடு செய்துவரும் வேளையில் நேற்று திடீரென பெரிய இயந்திரங்களை கொண்டு வந்து ஆலயத்தின் ஒரு பகுதியை இடித்துத் தரைமட்டமாக்கி விட்டனர். இவ்விவகாரம் குறித்து பேரா மந்திரிபுசாரின் ஆலோசகர் டத்தோ இளங்கோ அலுவலகத்திற்கு தகவல் தெரிவிக்கப்பட்டது. டத்தோ இளங் கோவின் செயலாளர் சரவணன் சம்பவம் நடந்த இடத்திற்கு நேரில்வந்து கோவில் இடிப்பதை தடுத்து நிறுத்தினார். ஒரு வார கால அவகாசம் கோரப்பட்டதைத் தொடர்ந்து கோவில் இடிப்பது நிறுத்தப்பட்டது. எனினும் பெரிய ஆஞ்சினேயர் சிலை, விநாயகர் சிலை, ஆலயத்தின் முன் போடப்பட்ட கூடாரம் எல்லாம் இடித்து தரைமட்டமாக்கப்பட்டது. ஆலயத்தை அப்புறப் படுத்துவதற்கு நீதிமன்றத்தில் ஆணை பெறப்பட்டதாக கூறும் நில மேம்பாட்டாளர் அதனை எங்களிடம் காட்டாதது ஏன்? இதுபற்றி எங்களுக்கு எதுவும் கூறப்படவில்லை என்று கூறினார். நீதிமன்றத்தின் இந்த உத்தரவு மீது மேல் முறையீடு செய்யப்படும் என்று வழக்கறிஞர் சுந்தரராஜன் கூறினார். எங்களுக்கு ஒரு மாற்று இடம் கொடுத்தால் வெளியேற தயாராக உள்ளோம் என்று கூறினார்.


ஆவணங்கள் இல்லாத பிள்ளைகள்  கல்வி மேற்கொள்வதற்கு எந்தவிதமான தடையும் கிடையாது

கோலாலம்பூர்,

முறையான ஆவணங்கள் இல்லாத பட்சத்தில், தாய் அல்லது தந்தை மலேசிய பிரஜையாக இருப்பார்களேயானால், சம்பந்தப்பட்ட பிள்ளைகளை பள்ளிக்கூடங்களில் பதிந்து அவர்களின் கல்வியை மேற்கொள்வதற்கு இந்நாட்டு சட்டம் அனுமதி அளிக்கின்றது.ஆனால், அதையும் மீறி  இம்மாதிரியான மாணவர்களை பதிவு செய்ய மறுக்கும் அவலம் இன்னமும் நம் தமிழ்ப்பள்ளிக்கூடங்களில் நடந்து கொண்டுதான் இருக்கிறது.

ஆவணங்கள் இல்லாத பிள்ளைகள் இங்கு கல்வி மேற்கொள்வதற்கு எந்தவிதமான தடையும் கிடையாது. இந்நாட்டின் பிரஜை என்ற அந்தஸ்து இல்லை என்றாலும் அரசாங்க பள்ளிக்கூடங்களில் அவர்கள் கல்வி பயிலலாம். அப்பிள்ளைகளின் பெற்றோரில் ஒருவர் மலேசிய பிரஜையாக இருந்தால் போது மானது என்று கல்வி துணை அமைச்சர் டத்தோ ப.கமலநாதனே அண்மையில் கூறியிருந்தார்.இருப்பினும், அது ஏற்றுக்கொள்ளப்பட்டதாகவோ அல்லது நடைமுறைப்படுத்தப்பட்டதாகவோ தெரியவில்லை.

காப்பார் நாடாளுமன்ற தொகுதியின் முன்னாள் உறுப்பினரும் உரிமை என்ற அரசு சாரா இயக்கத்தின் தலைவருமான எஸ்.மாணிக்கவாசகம்  இதனால் பாதிக்கப்பட்ட ஐந்து குடும்பங்களைச் சார்ந்த பிள்ளைகளின் நிலவரம் குறித்து நேற்று, சுஹாகாம் ஆணையர் டத்தோ லோக் யிம் பெங்கிடம் மகஜர் சமர்ப்பித்தார்.

Read More: Malaysia Nanban News Paper on 11.1.2018


ஷாப்பிங் மாலின் உள் பாய்ந்த லோரி! 4 பேர் பலி! 15 பேர் படுகாயம்

சுவீடனில் பொதுமக்கள் கூட்டத்திற்குள் லொறியை ஏற்றி 4 பேரை கொன்ற ஓட்டுனர் உள்பட இருவரை பொலிசார் கைது செய்துள்ளனர்.சுவீடன் தலை நகரான Stockholm-ல் உள்ள ஷாப்பிங் மாலின் உள் நேற்று மாலை லோரி ஒன்று திடீரென பாய்ந்துள்ளது. கண் இமைக்கும் நேரத்தில் நிகழ்ந்த இத்தாக்குதலை கண்டு மக்கள் அலறியடித்து ஓடியுள்ளனர். எனினும், இத்தாக்குதலில் 4 பேர் கொல்லப்பட்டதுடன் 15 பேர் படுகாயம் அடைந்தனர். தாக்குதலுக்கு பிறகு சுவீடன் பிரதமரான Stefan Lofven பேசியபோது, ‘குடிமக்கள் மீதான இக்கொடூர தாக்குதல் வன்மையாக கண்டிக்கத்தக்கது என்றார். இது ஒரு தீவிரவாத தாக்குதலை போல் தாதலைநகரில் நிகழ்ந்துள்ளது. மேலும், தாக்குதல் நிகழ்த்தியவர்கள் மீது கடுமையான நடவடிக்கை எடுக்கப்படும் என பிரதமர் தெரிவித்துள்ளார்.


இணையத் தள மோசடிப் பேர்வழிகள்!

வருடந்தோறும் இணையத்தள மோசடிப் பேர்வழிகளின் ஏமாற்று செயலால் நூற்றுக்கணக்கான மலேசியர்கள் பாதிப்புக்குள் ளாகி வருகிறார்கள். பல லட்சம் வெள்ளி இழப்பிற்கு பாதிக்கப் பட்டோர் உட்பட்டுள்ளனர். இணையத்தள மோசடிப் பேர்வழிகளால் பாதிக் கப்பட்டவர்கள் பலரிடமிருந்து தங்களுக்கு பரவலாக புகார் வந்துள்ளதாக மத்திய போலீஸ் வர்த்தக குற்ற வியல் இயக்குநர் கமிஷனர் டத்தோ அக்ரில் சானி அப்துல்லா தெரிவித்தார். வாரந்தோறும் நூற்றுக்கணக் கான புகார்கள் வந்து குவிகின்றன. புகார் செய் யாத பலர் உண்டு. இவற்றை எல்லாம் சேர்த்து கணக்கிட்டால் பாதிக்கப்பட் டோரின் எண்ணிக்கை பல மடங்கு கூடுதலாக இருக்கலாம். அது கிடைக்கும் இது கிடைக்கும் என்று அள்ளிவிடும் மோசடிப் பேர்வழிகளின் வலையில் விழுந்து வீணாக பாதிப்புக்கு ஆளாக வேண்டாம் என்று டத்தோ அக்ரில் சம்பந் தப்பட்ட தரப்பினரை கேட்டுக் கொண்டார். பாதிப்புக்கு உள்ளானவர்கள் போலீசில் புகார் செய்வதற்கு தயக்கம் காட்டலாகாது. புகாரின் அடிப்படையில் மட்டுமே போலீஸ் புலனாய்வு செய்ய முடியும்.


தீவிரவாதிகள் எந்த நேரத்திலும் ஜேர்மனியை தகர்க்கலாம்

ஜேர்மனியில் எந்த நேரத்திலும் தீவிரவாதிகளின் தாக்குதல் நடத்தப்படலாம் என உளவுத்துறை எச்சரித்துள்ளது.பாதுகாப்பிற்கான மத்திய உளவுத்துறை அலுவலக தலைவர் Hans-Georg Maassen விடுத்துள்ள முக்கிய அறிக்கையில், இஸ்லாமிய தீவிரவாதிகள் ஜேர்மனியின் மீது எந்த நேரத்திலும் தாக்குதல் நடத்தலாம். 2013லிருந்து ஜேர்மனிக்கு தீவிரவாத அச்சுறுத்தல் இருப்பதாக கூறி வருகிறோம், அது அப்படியேதான் இன்னும் தொடர்கிறது.தீவிரவாதிகள் தாக்குதல் நடத்துவது தொடர்பான தொலைபேசி உரையாடலையும் சேகரித்து வருகிறோம் என தெரிவித்துள்ளார்.ஜேர்மனி உளவுத்துறை தீவிரவாதத்துக்கு எதிரான நடவடிக்கைகளை துரிதப்படித்தியுள்ளது. அதற்கு 2016 காலகட்டத்தில் நிறைவேற்ப்பட்ட நடவடிக்கைகளே சாட்சியாகும். கடந்த வருடம் டிசம்பரில் டிரக் லொறி மூலம் தீவிரவாத தாக்குதல் நடத்தப்பட்ட பின் ஜேர்மனியில் பாதுகாப்பு இன்னும் பலப்படுத்தப்பட்டுள்ளது என அறிக்கையில் தெரிவிக்கப்பட்டுள்ளது.


இந்திய-வம்சாவளியைச் சேர்ந்த லியோ வராத்கர், அயர்லாந்தின் பிரதமர் ஆவாரா?

அயர்லாந்தின் பிரதமராக இந்தியாவைப் பூர்வீகமாகக் கொண்ட லியோ வராத்கர் தேர்வு செய்யப்படுவார் என அதிகம் எதிர்பார்க்கப்படுகிறது. அயர்லாந்தின் தற்போதைய பிரதமர் என்டா கென்னி தனது பிரதமர் பதவியை ராஜினாமா செய்யவுள்ளார். இதனால், இன்று அயர்லாந்தின் அடுத்த பிரத மரைத் தேர்ந்தெடுப்பதற்கான தேர்தல் நடைபெற்று வருகிறது. இத்தேர்தலில் அயர்லாந்து நலத்துறை அமைச்சர் லியோ வராத்கர் மற்றும் அயர்லாந்தின் வீட்டு வசத்துறை அமைச்சர் சைமன் கவேன் ஆகியோர் போட்டியிடுகின்றனர். இதில் லியோ வராத்கர் இந்திய வம்சாவளியைச் சேர்ந்தவர் ஆவார். இவரது தந்தை மும்பையைச் சேர்ந்தவர். தாயார் அயர்லாந்து நாட்டைச் சேர்ந்தவர். இன்றைய தேர்தலில் அதிக ஆதரவு லியோ வராத்கருக்கே உள்ளது. இந்தப் பிரதமர் தேர்தலில் வெற்றி பெற்றால், அயர்லாந்தின் முதல் இளம் பிரதமர், முதல் ஓரினச்சேர்க்கையாளர் பிரதமர், முதல் இந்திய வம்சாவளியைச் சேர்ந்த பிரதமர் எனப் பல பெருமைகள் லியோ வராத்கருக்கு வரும்.அயர்லாந்து பிரதமர் தேர்தலுக்கான முடிவுகள் இந்திய நேரப்படி இன்று இரவு 10 மணியளவில் வெளியிடப்படும் என அறிவிக்கப்பட்டுள்ளது.


தமிழகம் தலைவன் இல்லாத நாடு போல காட்சி அளிக்கிறது

தூத்துக்குடி,

"தமிழகம் தலைவன் இல்லாத நாடு போலவும் தகப்பன் இல்லாத வீடு போலவும் காட்சி அளிக்கிறது. ஆட்சி நடக்கிறதா இல்லையா என்பதே சந்தேகமாக உள்ளது" என நாம் தமிழர் கட்சியின் ஒருங்கிணைப்பாளர் சீமான் தெரிவித்துள்ளார். நாம் தமிழர் கட்சியின் தலைமை ஒருங் கிணைப்பாளர் சீமான் தூத்துக்குடி விமான நிலையத்தில் நேற்று நிருபர்களிடம் கூறியதாவது:- வைகுண்டர் கோவிலை இந்துசமய அறநிலையத்துறை கையகப்படுத்தும் முடிவில் உள்ளது. இந்த கோவிலின் வழிபாட்டு முறையே வேறு. இதை அரசு கைவிட வேண்டும்.

Read More: Malaysia Nanban Tamil Daily on 19.3.2018


அமெரிக்கா-சீனா மோதல் போக்கால் உலக பொருளாதாரத்துக்கு அச்சுறுத்தல்

பாரிஸ்,

அமெரிக்காவுக்கும் சீனாவுக்கும் இடையில் அதிகரித்துவரும் வரிவிதிப்பு தொடர்பான மோதல் போக்கு உலக பொருளாதாரத்துக்கு விடுக்கப்பட்ட அச்சுறுத்தல் என சர்வதேச நிதியம் தெரிவித்துள்ளது. அமெரிக்காவுக்கும் சீனாவுக்கும் இடையே மறைமுக வர்த்தக போர் நடைபெற்று வருகிறது. இரு நாடுகளும் இறக்குமதி வரியை உயர்த்தி வருகின்றன.

இதை முடிவுக்கு கொண்டு வர அமெரிக்க அதிபர் டொனால்ட் டிரம்பும் சீன அதிபர் ஸ ஜின்பிங்கும் கடந்த டிசம்பரில் பேச்சு வார்த்தை நடத்தினர். அப்போது இருநாட்டு பிரதிநிதிகளும் பேச்சுவார்த்தை நடத்தி சுமுக தீர்வு காண்பது என முடிவு செய்யப்பட்டது. ஆனால், பேச்சுவார்த்தை மிகவும் மெதுவாக நடைபெற்று வருகிறது.

இதற்கிடையில் சீனாவில் இருந்து இறக்குமதி செய்யப்படும் பொருட்களுக்கு 10 சதவீதத்தில் இருந்து 25 சதவீதமாக வரியை  அமெரிக்கா, உயர்த்தி உள்ளது. இதன் மூலம் சீன பொருட்களுக்கு இறக்குமதி வரி அதிகரிக்கப்பட்டுள்ளது. இதனை அதிபர் டொனால்ட் டிரம்ப் நேற்று  முன்தினம் அறிவித்தார். சுமார் 20 ஆயிரம் கோடி அமெரிக்க டாலர்கள் மதிப்பிலான இந்த புதிய வரிவிதிப்பு முறை வரும் 10ஆம் தேதி முதல் நடைமுறைக்கு வருகிறது.

இந்நிலையில், பிரான்ஸ் தலைநகர் பாரிசில் நேற்று செய்தியாளர்களுக்கு பேட்டியளித்த சர்வதேச நிதியம் (ஐ.எம்.எப்.) அமைப்பின் தலைவர் கிறிஸ்ட்டைன் லகர்டே, அமெரிக்கா, சீனா இடையில் வரிவிதிப்பு தொடர்பாக அதிகரித்துவரும் மோதல் போக்கு உலக பொருளாதாரத்துக்கு விடுக்க ப்பட்ட அச்சுறுத்தல் என குறிப்பிட்டுள்ளார்.


`தி.மு.க தூக்கி எறிந்துவிட்டது; தேசிய அரசியலில் களமிறங்குகிறேன்!’ - டி.ராஜேந்தர்

சென்னை தியாகராய நகரில் உள்ள அவரது இல்லத்தில், லட்சிய திராவிட முன்னேற்றக் கழகத்தின் நிறுவனத் தலைவரும், நடிகருமான டி.ராஜேந்தர் செய்தியாளர்களைச் சந்தித்தார். அப்போது,``88 சட்டமன்ற உறுப்பினர்களை வைத்துக்கொண்டு ஸ்டாலினால் என்ன செய்ய முடிந்தது. வரும் அக்ட்டோபர் 3-ம் தேதி, கட்சியின்  பொதுக்குழுக் கூட்டம் கூட்டப்படுகிறது. வரும் அக்டோபர் மாதம் 3-ம் தேதி என்னுடைய 64-வது பிறந்தநாள். ஒரு காலத்தில் வெகு விமரிசையாகக் கொண்டாடப்பட்ட என்னுடைய பிறந்தநாள், இன்றெல்லாம்  அவ்வளவு பெரிதாகக் கொண்டாடுவது இல்லை. ஆனால், வரும் பிறந்தநாளன்று கட்சி சார்பாக புதிய முடிவுகளை எடுக்க இருக்கிறேன்.இனி, நான் தேசிய அரசியலில் ஈடுபட இருக்கிறேன்.

தி.மு.க-வின் உண்மை விசுவாசியாக இருந்த என்னை குப்பையைப் போல தூக்கி எறிந்தனர். அதன் காரணமாகத்தான் நான் ஒரு புதிய அரசியல் பாதையை நோக்கி பயணிக்கவேண்டியிருந்தது. என் மனைவி போட்டியிட்ட நாடாளுமன்ற, நான் போட்யிட்ட சட்டமன்ற இடைத்தேர்தல்களிலும் 40 ஆயிரத்துக்கும் மேற்பட்ட வாக்குகளைப் பெற்ற பெருமை உண்டு.

எம்.ஜி.ஆர் , ஜெயலலிதா, கலைஞர் எல்லாம் அழைத்தும் நான் அரசியலுக்குச் செல்லவில்லை. ஆனால், வரும் அக்டோபர் 3-ம் தேதி என்னுடைய பிறந்தநாள் அன்று, பொதுக்குழு கூட்டப்பட்டு, ஆதரவாளர்களுக்கு  புதிய உறுப்பினர் படிவம் வழங்கப்பட்டும், புதிய கிளை உறுப்பினர்களைப் பணி அமர்த்த உள்ளேன். அதுமட்டுமில்லாமல் கோவை , ஈரோடு,அரியலூர் என தொடர்ச்சியாக மக்களை சந்திக்க சுற்றுப்பயணம் செல்ல உள்ளோம்.

''செக்கச் சிவந்த வானம்'' திரைப்படம் வெளியானதற்குப் பின்பு ரசிகர் மன்றம் புனரமைக்கப்படும். காழ்ப்பு உணர்ச்சி காரணமாக நடிகர் சங்கம், தயாரிப்பா ளர் சங்கம் செயல்படுகிறது. சிம்புவை நடிக்கவைத்த மணிரத்தினத்தின் மனிதத்தன்மைக்கு நன்றி ” என்றார்.


செரண்டா தமிழ்ப்பள்ளியின் கட்டுமானப் பணி அதிரடியாக நிறுத்தம்

செரண்டாவில் புதிய தமிழ்ப் பள்ளியினைக் கட்டுவதற்கு அதற்கான நில, சாலை மற்றும் நீர்ப்பாசன திட்ட வரைபடங்களை குத்தகையாளரோ அல்லது ஆலோசகரோ இதுவரை மாவட்ட மன்றத்திற்கு பரிசீலனைக்கு அனுப்பி வைக்காததால் அதன் கட்டுமானப் பணிகளை நிறுத்துமாறு பணித்துள்ளதாக உலுசிலாங்கூர் மாவட்ட மன்ற கட்டடப் பிரிவு அறிவித்துள்ளது. அண்மையில் துணை கல்வியமைச்சரும் உலுசிலாங்கூர் நாடாளு மன்ற உறுப்பினருமான டத்தோ ப.கமலநாதன், செரண்டா தமிழ்ப் பள்ளி கட்டுமானப் பணிகள் நிறுத்தப் பட்டதற்கு உலுசிலாங்கூர் மாவட்ட மன்றம்தான் முட்டுக் கட்டையாக இருப்பதாக டேசம் இணையத் தளத்தில் செய்தி வெளி யிட் டிருந்தார்., இதனைக் கேள்வியுற்ற கோலகுபுபாரு சட்ட மன்ற உறுப்பினர் லீ கீ யோங், மாவட்ட மன்ற உறுப்பினர்கள் ஸ்ரீ விக்னேஷ், முரளி, கிராமத்து தலைவர்கள் கே.பாலச்சந்தர், சின்னையா, உதவியாளர் சுப்பையா ஆகியோருடன் மாவட்ட மன்ற தலைவருடன் ஒரு சந்திப்பு நிகழ்வுக்கு ஏற்பாடு செய்திருந்தார். அச்சந்திப்பு நிகழ்வில் மாவட்ட மன்ற தலைவர் செரண்டா தமிழ்ப் பள்ளி கட்டுமானப் பணிகள் நிறுத்தப் பட்டதற்கான உண்மையான காரணங்களை தெளிவு படுத்தினார். நேற்று முன் தினம் இணையத் தளத்தின் வழி மாவட்ட மன்றம் செய்தியாளர்களுக்கு அனுப்பி வைத்த அறிக்கையில் அவ்வாறு குறிப்பிடப் பட்டுள்ளது. மிஞாக் தோட்டத் தமிழ்ப் பள்ளியின் உரிமத்தைக் கொண்டு யு.எம்.டபள்யூ க்கு சொந்தமான நிலத்தில் செரண்டா புரோடுவா தொழிற்சாலை தாமான் மெலாதி மற்றும் டேசா கியாம்பாங் அருகே கல்வி அமைச்சு லாட் 16029ல் கட்ட திட்டமிட்டிருந்தது. கடந்த 18.6.2015ல் புதிய பள்ளியைக் கட்டுவதற்காக தொழிற்சாலை நிலத்தை மாற்றி பள்ளி கட்டடம் கட்டுவதற்கு அனுமதியளித்திருந்தது. அதன் பிறகு குத்தகையாளர் அல்லது ஆலோசகர் பள்ளிக்கான நில, சாலை மற்றும் நீர்ப்பாசன வரைபடங்களை மாவட்ட மன்றத்திற்கு அனுப்பி வைத் திருக்க வேண்டும். அதனைச் செய்யாமல் குத்தகையாளர் நிலத்திலுள்ள மரங்களை அழித்து மேட்டுப் பகுதிகளை கரைத்து ஆரம்ப கட்ட வேலைகளை செய்யத் தொடங்கினர், நில வரை படங்களை அனுப்பாமல் வேலைகளைத் தொடங்கியதால் மாவட்ட மன்றம் கட்டுமானப் பணிகளை நிறுத்துமாறு கடந்த 6.12.2016ல் குத்தகையாளருக்கு கடிதம் அனுப்பியிருந்தது. கட்டுமானப் பணிகள் நிறுத்தப் பட்டதற்கு தங்கள் மீதுள்ள குறைகளை மறைப்பதற்கு மற்றவர்கள் மீது வீண் பழியை சுமத்துவது ஏற்புடைய செயலாகாது. எத்தனையோ பெரிய கட்டடங்களைக் கட்டி வரும் கல்வியமைச்சினால் நியமனம் செய்யப்பட்ட குத்தகையாளரோ அல்லது ஆலோசகரோ நில வரை படங்களை மாவட்ட மன்றத்தின் பார்வைக்கு ஏன் அனுப்பி வைக்கவில்லை என சாந்திப்பின்போது கேள்வி எழுப்பினர். கடந்த ஆறு ஆண்டு காலமாக இழுபறியாக இருந்து வரும் செரண்டா தமிழ்ப் பள்ளியின் பிரச்சினைக்கு இப்பொழுது யார் காரணம் என்பது தெள்ளத் தெளிவாக தெரிவதால் இனியாவது விடிவு காலம் பிறக்குமா என்பதை பலரும் ஆவலோடு எதிர்பார்க்கின்றனர்.


செமினி இடைத்தேர்தல்: அம்னோ-பாஸ் ஒத்துழைப்பே தேசிய முன்னணி வெற்றிக்கு காரணம்

கோலாலம்பூர்,

செமினி சட்டமன்றத் தொகுதி இடைத்தேர்தலில் தேசிய முன்னணி வெற்றி பெற்றதற்கு அம்னோ-பாஸ் இடையிலான ஒத்துழைப்பே காரணம் என பிரதமர் துன் மகாதீர் முகமட் கூறுகிறார்.கடந்த 14-ஆவது பொதுத் தேர்தலில் அத்தொகுதியில் நம்பிக்கைக் கூட்டணி வெற்றி பெற்றது. அந்த சமயத்தில் பாஸ் கட்சியும் அம்னோவும் கூட்டுச் சேரவில்லை. அதனால், வாக்குகள் உடைவதற்கு காரணமானது என்று அவர் கருத்துரைத்தார்.  இடைத் தேர்தலில் வேண்டு மானால் அவ்விரு கட்சிகளும் இணைந்து செயல்படலாம்.

Read More: Malaysia Nanban Tamil Daily on 4.3.2019


5 இருக்கைகளைக் கொண்ட பறக்கும் கார்

பெர்லின்,

5 இருக்கைகளை கொண்ட, பேட்டரி மூலம் இயங்கும் பறக்கும் காரை ஜெர்மனியைச் சேர்ந்த ஏர்டாக்சி நிறுவனம் வெற்றிகரமாக சோதித்துள்ளது. வளர்ந்த மற்றும் வளர்ந்து வரும் அனைத்து நாடுகளிலும் வாகனங்களின் எண்ணிக்கை நாளுக்கு நாள் பெருகி வரும் நிலையில், போக்குவரத்து நெரிசல் என்பது முக்கிய பிரச்சினையாக மாறிவிட்டது. இதற்கு தீர்வுகாணும் வகையில் வானில் பறந்து செல்லும் ஏர்டாக்சிகளை உருவாக்கி குறுகிய தூர வான்வ ழிப் போக்குவரத்துக்கு பயன்படுத்தும் முயற்சியில் அமெரிக்கா உள்ளிட்ட பல்வேறு நாடுகள் ஈடுபட்டு வருகின்றன.

அந்த வகையில், ஜெர்மனியைச் சேர்ந்த ஏர்டாக்சி நிறுவனமான லில்லியம், இத்தகைய பறக்கும் காரை 2025ஆம் ஆண்டுக்குள் போக்குவரத்து சேவைக்கு அறிமுகப்படுத்தும் முனைப்புடன் செயல்பட்டு வருகிறது. இந்த நிலையில் 5 இருக்கைகளை கொண்ட, பேட்டரி மூலம் இயங்கும் பறக்கும் காரை அந்நிறு வனம் வெற்றிகரமாக சோதித்துள்ளது. லில்லியம் ஜெட் என பெயரிடப்பட்டுள்ள இந்த பறக்கும் கார்  ரிமோட் கண்ட்ரோல் மூலம் இயங்கும் வகையில் வடிவமைக்கப்பட்டுள்ளது.

தற்போதுள்ள பேட்டரி தொழில்நுட்பத்தை பயன்படுத்தி இந்த பறக்கும் கார் மணிக்கு 300 கிலோ மீட்டர் வரை பறக்க இயலும் என அந்நிறுவனம் தெரி வித்துள்ளது.


தமிழகமே தமிழகமே.. "மாய வலை"யிலிருந்து உனக்கு எப்போது விடுதலை?

சென்னை:

கண்ணுக்கு எட்டியவரை பச்சை பசேல் என வயல்கள் என்று முன்பு கூறுவோம்.. ஆனால் இன்று வயல்களை அழித்து விட்டோம். கண்ணுக்கு எட்டியவரை கான்க்ரீட் காடுகள்தான் காட்சி தருகின்றன. அடுத்து சினிமாக்காரர்களின் படையெடுப்பு.

ஆனால் இந்த சினிமாக்காரர்களின் படையெடுப்பு தமிழ்நாட்டுக்குப் புதிதில்லைதான். ஆண்டாண்டு காலமாக இந்த சினிமாவுக்குத்தானே அடிமைப்பட்டுக் கிடக்கிறது தமிழகம். மக்கள் அடிமைப்பட்டுக் கிடக்க விரும்பாவிட்டாலும் கூட வலியக்க திணித்து விடுகிறது சூழல்கள். தெரிந்தோ தெரியாமலோ இந்த சினிமா, 'சுழல்' போல மக்களை உள்ளிழுத்து கபளீகரம் செய்து கொண்டுதான் உள்ளது.

அரசியலையும், இந்த சினிமாவையும் பிரிக்க முடியவில்லை. இதிலிருந்து மக்களால் விடுபடவும் முடியவில்லை. தலையில் எழுதியிருப்பது என்று 'ஜஸ்ட் லைக் தட்' சொல்லி விட்டுப் போக முடியாது என்றாலும் கூட இதிலிருந்து எப்போது விமோச்சனம் என்றுதான் நமக்குப் புரியவில்லை.

மாற்று அரசியல் எப்போது நமக்கு வரும், மாற்று என்பது எப்போது கிடைக்கும் என்பதே தமிழக மக்களுக்குப் புரியாமல் உள்ளது. எது மாற்று என்பதிலும் மக்களுக்குப் பெரும் குழப்பம்.

எரியும் கொள்ளியில் எந்தக் கொள்ளி நல்ல கொள்ளி என்ற நிலையில்தான் மக்கள் தொடர்ந்து "வாழ வைக்கப்பட்டுள்ளனர்". அதிமுக அல்லது திமுக என்பது கடந்த 50 ஆண்டுகளாக மக்களுக்காக அமல்படுத்தப்பட்டு வரும் "டெம்ப்ளேட்" ஆக மாறிப் போயுள்ளது.

இந்த வரிசையை எந்த வகையிலும் சீர்குலைந்து விடாமல் பார்த்துக் கொள்வதில் அரசியல்வாதிகள் படு கவனமாக உள்ளனர். ஒருவேளை அதிமுக, திமுக என்பது சாத்தியமாகவிட்டால், அடுத்து ரஜினி -கமல் என்ற புதிய டெம்ப்ளேட்டை தூசி தட்டி எடுத்து வைத்து விட்டனர்.

ரஜினி - கமல் என்ற இரு முனைகளைச் சுற்றித்தான் இனி எதிர்கால தமிழக அரசியல் இருக்குமா என்ற அச்சமும், குழப்பமும் மக்கள் மனதில் சுற்ற ஆரம்பித்துள்ளது. நாம் எதிர்பார்த்த மாற்றம் இதுதானா அல்லது இதுதான் உங்களுக்கான மாற்றம் என்று கொண்டு வந்து திணிக்கிறார்களா என்ற குழப்பமும் மக்களிடம் நிலவுகிறது.

ஆப்ஷன் ஏ, ஆப்ஷன் பி என்று சொல்வார்கள். தமிழக மக்களுக்கு இப்போது முன் நிறுத்தப்பட்டுள்ள எல்லா ஆப்ஷனுமே சினிமாக்காரர்கள்தான். அந்தப் பக்கம் ரஜினி, இந்தப் பக்கம் கமல், நடுவே விஷால்.. இடை இடையே ராகவா லாரன்ஸ் போன்றோர்.. இதுதான் எதிர்கால தமிழக மாற்று அரசியலாக நம் முன் நிறுத்தப்படுகிறது. இதில் ஒன்றைத் தேர்ந்தெடுங்கள் என்று மறைமுகமாக "கட்டாயப்படுத்தப்படும்" நிலையை உருவாக்கி வருகிறார்கள்.

மீண்டும் ஒரு சினிமா மாய வலையில் போய் தமிழகம் சிக்கப் போகும் சூழலே இப்போது பிரகாசமாக உள்ளது. ரஜினி, கமல் என்று வந்தால் அவர்களைப் பின்பற்றி பெருமளவில் சினிமாக்காரர்கள் வரிசை கட்டி வருவார்கள். மீண்டும் ஒரு சினிமா மையத்தைப் பின்பற்றி தமிழக அரசியலின் அச்சு சுழலும் என்பதில் சந்தேகம் இல்லை. மீண்டும் ஒரு மாய வலை தமிழக மக்களுக்காக கங்கணம் கட்டிக் கொண்டு காத்திருக்கிறது.

ரஜினி கமல் இருவரும் அரசியலுக்கு வரவுள்ளது நிச்சயம் பெரும் தாக்கத்தையும், மாற்றத்தையும் தமிழக அரசியலில் ஏற்படுத்தும். பல கட்சிகள் உடையும், பலர் தாவி வருவார்கள். மொத்தத்தில் இருக்கிற கட்சிகள் சிதையும், புதிய கட்சிகளுக்குப் பலன் கிடைக்கும்.. ஆனால் மக்களுக்கு என்ன கிடைக்கும்???

எப்படிப் பார்த்தாலும் இன்னும் சில ஆண்டுகளுக்கு இந்த மாய வலையிலிருந்து தமிழக மக்கள் விடுபட்டு வருவது மிகப் பெரிய கஷ்டம் என்றுதான் எண்ணத் தோன்றுகிறது.


52 பட்டதாரி ஆசிரியர்களின் கனவுகளை கலைப்பதா?

(எஸ்.எஸ்.பரதன்) தஞ்சோங்மாலிம்,

எதிர்காலத்தில்  சிறந்த தமிழாசிரியர்களாவோம் எனும் நம்பிக் கையில் இங்குள்ள உப்சி எனப்படும் சுல்தான் இட்ரிஸ் கல்வியியல் பல்கலைக்கழகத்தில் தமிழ்மொழித் துறையில் பட்டப் படிப் பினை முடித்த 52 ஆசிரியர்களின் கனவு பகல் கனவாகி விடுமோ எனும் அச்சம் எழுந்துள்ளது.

அவர்கள் இதுவரை பணி அமர்வு சம்பந்தமாக எந்தவொரு தகவலும் கிடைக்காததால் தங்களின் எதிர்கால லட்சியம் சிதைந்து விடுமோ என்று  அவர்கள் அஞ்சுகின்றனர். அண்மையில் ஆர்.டி.எம் 2 செய்தியில் இவ்வாண்டு ஜனவரி 16 இல், 34 பேருக்கும், மார்ச் முதல் நாள் 18 பேருக்கும் பணி அமர்வு கடி தங்கள் கிடைக்கும் என கல்வி துணையமைச்சர் டத்தோ ப.கமலநாதன் அறிவித்ததாக செய்தி வெளியாகி யிருந்தது. பணி அமர்வுக் கடிதங்கள் கிடைக்கும் எனும் செய்தியைக் கேள்வியுற்ற பட்டாதாரி ஆசிரியர்களும் அவர்களின் பெற்றோர்களும் மகிழ்ச்சிக் கடலில் மிதந்த வேளையில், அந்த தக வல் கடந்த ஆண்டு நியமனக் கடிதங்கள் கிடைக்கப்  பெற்ற ஆசிரியர்களுக்கானது என குறிப்பிட்டு ப.கமலநாதன் தெரிவித்ததும் சோகக் கடலில் மூழ்கி விட்டனர்.

Read More: Malysia Nanban Tamil Daily on 21.1.2018


நடிகர்கள் சூர்யா, சரத்குமார் உள்ளிட்ட 8 பேருக்கு பிடிவாரன்ட்

பத்திரிகையாளர்களை அவதூறாக பேசிய வழக்கில் நேரில் ஆஜராகததால் நடிகர்கள் சூர்யா சத்யராஜ் உள்ளிட்ட 8 பேருக்கு பிடிவாரன்ட் பிறபித்து நீலகிரி குற்றவியல் நீதிமன்றம் உத்தரவிட்டுள்ளது. பல ஆண்டுகளாக விசாரணைக்கு வராத நடிகர்களுக்கு நீதிபதி தனது கண்டனத்தையும் பதிவு செய்தார். 2009-ல் நடைபெற்ற சம்பவம் 2009-ம் ஆண்டு தமிழ் நாளிதழ் ஒன்றில் நடிகைகள் குறித்த செய்தி ஒன்று வெளியாகியிருந்தது. இந்த செய்தி நடிகைககள் குறித்து மிகவும் தரக் குறைவான தகவல்களை உள்ளடக்கியதாக உள்ளது எனக் கடுமையான குற்றச்சாட்டுகள் முன் வைக்கப்பட்டன. பின்னர் அந்த செய்திக்கு நாளிதழ் தரப்பில் வருத்தம் தெரிவிக்கப்பட்டது. கண்டன கூட்டத்தில் பேசிய நடிகர்கள்.. இந்தச் செய்தி வெளியானதை கண்டித்து நடிகர் சங்கம் சார்பில் கண்டன கூட்டம் நடைபெற்றது. இதில் பல்வேறு நடிகர்கள் உரையாற்றினர். அந்தக் கூட் டத்தின்போது பத்திரிக்கையாளர்கள் மீது தரக்குறைவான விமர்சனங்களை நடிகர்கள் சூர்யா,சரத்குமார்,சேரன், விவேக்,சத்யராஜ், அருண் விஜய குமார், விஜயகுமார்,நடிகை ஸ்ரீபிரியா ஆகியோர் முன் வைத்ததாக கூறி ரசாரியா என்பவர் நீலகிரி குற்றவியல் நீதிமன்றத்தில் வழக்கு தொடர்ந்திருந்தார். வழக்கு தள்ளுபடி செய்ய கோரிக்கை ரசாரியா தொடர்ந்த வழக்கை ரத்து செய்யுமாறு நடிகர்கள் தரப்பில் சென்னை உயர்நீதிமன்றத்தில் ஒரு வழக்கு தொடர்ப்பட்டது. ஆனால் இந்த வழக்கை தள்ளுபடி செய்த உயர்நீதிமன்றம், நீலகிரி நீதிமன்றத்தில் ஆஜராகி விலக்கு கோருமாறு நடிகர்களுக்கு அறிவுறுத்தியது அவர்கள் கோரிக்கையை தள்ளு படி செய்தது. இதனால் நீலகிரி நீதிமன்றத்தில் ஆஜராக வேண்டிய கட்டாயம் நடிகர்களுக்கு ஏற்பட்டது. ஆனால் தொடர்ந்து சம்மன்கள் அனுப்பட்டும் நடி கர்கள் யாரும் இதுவரை ஆஜராகவில்லை. பிடிவாரண்ட் பிறபித்த நீதிமன்றம் இன்று (செவ்வாய்க்கிழமை) இந்த வழக்கை விசாரித்த நீலகிரி குற்றவியல் நீதிமன்ற நீதிபதி செந்தில்குமார் ராஜவேல் நீதிமன்றத்திலிருந்து பலமுறை சம்மன் அனுப்பியும் நேரில் ஆஜரகாததால் நடிகர்கள் சூர்யா சரத்குமார் உள்ளிட்ட 8 பேர் மீது பிடிவாரன்ட் உத்தரவு பிறப்பித்து உத்தரவிட்டார்.


பேரப்பிள்ளைகளுக்கு பிறப்புப் பத்திரங்கள் இல்லை!

தனது இரு பேரப்பிள்ளைகளுக்கும் பிறப்புப் பத்திரங்கள் இல்லாத காரணத்தால் இருவரையும் பள்ளிக்கு அனுப்ப முடியாமல் தவிக்கும் எம்.ரத்னம்மா இவ்விஷயத்தில் அரசியல் தலைவர்கள் அல்லது சமூகத் தலைவர்கள் உதவி செய்வார்களா என எதிர்பார்க்கிறார். பிறப்புப் பத்திரங்களை எடுப்பதற்கான முயற்சிகளை தாம் மேற்கொண்ட போதும் இன்னும் அதற்கான தீர்வு பிறக்கவில்லை எனவும் அவர் தெரிவித்தார். 9, 7 வயதில் இரு பேரப்பிள்ளைகள் இருப்பதாக தெரிவித்த எம்.ரத்னம்மா பேரப்பிள்ளைகளின் பெற்றோர் தனது பிள்ளைகளை கைவிட்டு விட்டு எங்கு சென்றார்கள் என தெரியாத நிலையில் கடந்த ஏழு ஆண்டுகளாக தனது அரவணைப்பில் வளர்வதாகவும் தெரிவித்தார். தாமதப்பதிவில் பிறப்புப் பத்திரத்தை எடுக்க முயற்சித்தப் போதும்அதற்கு இன்னும் வழி பிறக்கவில்லை என்ற அவர் தனது வறுமையான சூழ்நிலை யிலும் பேரப்பிள்ளைகளை பள்ளியில் சேர்க்க வேண்டும் என விரும்புவதாகவும் எம்.ரத்னம்மா தெரிவித்தார். இதனிடையே வசதி குறைந்தவர்களுக்கு உதவும் மனப்பாண்மையுடன் செயல்படும் ஜொகூர் பாரு யூனித்தார் அனைத்துலக பல்கலைக்கழக மாணவர்கள் பல்கலைக்கழகத்தின்சமூக சேவைத் திட்டத்தின் வழி எம்.ரத்னம்மாவிற்கு வீட்டுக்கு தேவைப்படும் உதவிப் பொருட்களை வழங்கி உதவியுள்ளனர். திட்டத்திற்கு பொறுப்பேற்றிருக்கும் விரிவுரையாளர் நூர் அசிராபிந்தி இஸ்மாயில் தலைமையில் மாணவர் குழு இந்த உதவிகளை நல்கியது. எம். ரத் னம்மா குடும்பத்திற்கு வேறு வகையில் ஆதரவு கொடுப்பது குறித்து பரிசீலிக்கப்படும் எனவும் குழுவினர் தெரிவித்தனர். இதனிடையே குழுவினர் லீமா கெடாய் அடுக்குமாடி வீடுகளில் குடியிருக்கும் மேலும் மூன்று குடும்பங்களுக்கும் இதே போன்ற உதவிகளை நல்கினர்.


நாகரிகமற்ற பேச்சை மீட்டுக் கொள்வீர்!

நடந்து முடிந்த கிம்மா கட்சியின் மாநாட்டில் ஒட்டுமொத்த இந்திய முஸ்லிம் சமுதாயத்தையே இழிவுபடுத்தும் வகையில் கூட்டரசுப் பிரதேச அமைச் சர் டத்தோஸ்ரீ தெங்கு அட்னான் தெங்கு மன்சோர் பேசியிருப்பது மனசங்கடத்தை ஏற்படுத்தியுள்ளதாக இந்திய முஸ்லிம் அமைப்புகள் வருத்தம் தெரிவித்தன. இந்த விவகாரம் குறித்து நேற்று மாலை செந்தூல் ராயாவிலுள்ள பிரிஸ்மா தலைமையகத்தில் நடைபெற்ற அவசரக் கூட்டத்தில் பெர்மிம், மிம்கோய்ன், பிரிஸ்மா, மாவார் உட்பட நாடு தழுவிய ரீதியில் 60க்கும் மேற்பட்ட இந்திய முஸ்லிம் அமைப்புகளின் பிரதிநிதிகள் கலந்துக் கொண்டனர்.கடந்த 15ஆம் தேதி நடைபெற்ற கிம்மா கட்சியின் 40ஆவது மாநாட்டை அதிகாரப்பூர்வமாக தொடக்கி வைத்து அமைச்சர் டத்தோஸ்ரீ தெங்கு அட்னான் பேசினார். அக்கூட்டத்தில் சிறப்புரை ஆற்றிய அவர் இந்திய முஸ்லிம் உணவகங்கள் தே தாரேக், ரொட்டி சானாயை அதிக விலைக்கு விற்று வருவதாக கூறி யிருந்தார். மேலும் அதிகமான விலையை நிர்ணயிக்கும் உணவக உரிமையாளர்களின் முகத்தில் குவளைகளை எறியும் அளவுக்கு கோபம் வருவதாக அவர் கிண்டல் அடித்துள்ளார். உள்நாட்டு வர்த்தக கூட்டுறவுக்கழக பயனீட்டாளர் நலத்துறை அமைச்சு நிர்ணயித்துள்ள விலையின் அடிப்படையில்தான் நாங்கள் வாடிக்கையாளர் களிடம் கட்டணத்தை பெறுகிறோம். இதில் சொந்தமாக விலையை எந்த உணவக உரிமையாளரும் நிர்ணயிப்பது இல்லை. நாட்டில் உணவு, தேநீர் விலை ஏற்றம் கண்டால் அதற்கு பலிகடாவாக ஆவது இந்து முஸ்லிம் உணவகங்கள் மட்டும்தான். இது எந்தவிதத்திலும் நியாயம் இல்லை என பெர்மிம் அமைப்பின் தலைவர் ஹாஜி தஜுடின் பின் சாஹுல் தெரிவித்தார். கிம்மா மாநாட்டில் மட்டுமின்றி இரு தினங்களுக்கு முன்பு புத்ராஜெயாவில் நடைபெற்ற மஇகாவின் சித்திரைப் புத்தாண்டு கொண்டாட்டத்திலும் இந்திய முஸ்லிம் உணவகங்களை அவர் கேவலமாக பேசியுள்ளார். உண்மையாகவே இதற்கு முன்னதாக அவர் பேசிய வார்த்தைகள் பற்றி அவர் கவலைபட்டிருந்தால் மீண்டும் மீண்டும் அதே வார்த்தைகளை அவர் பயன்படுத்தியிருக்க மாட்டார். ஆகையால் தெங்கு அட்னான் பேசிய வார்த்தைகளை அவர் உடனடியாக மீட்டுக் கொள்ள வேண்டும் என கூட்டத்தில் கலந்து கொண்ட 60க்கும் மேற்பட்ட இந்திய முஸ்லிம் அமைப்புகள் ஒருமித்த குரலுடன் தெரிவித்தன. நாங்கள் அரசியல் சார்பற்ற இயக்கங்கள். ஆகையால் இந்த விவகாரத்தை அரசியல் ஆக்க விரும்பவில்லை. கிம்மா இதற்கு எதிர்ப்பு தெரிவிக்கிறதா? இல்லையா? என்பதை நாங்கள் பெரிதுபடுத்த விரும்பவில்லை. மாறாக நாட்டிலுள்ள இந்திய முஸ்லிம் அமைப்புகளின் பிரதிநிதிகளான நாங்கள் அனைவரும் தெங்கு அட்னானின் செயலுக்கு எதிர்ப்பு தெரிவிக்கிறோம் என அவர் சொன்னார். கிம்மா மாநாட்டில் தெங்கு அட்னான் இந்திய முஸ்லிம் உணவகங்களை இழிவாக பேசியபோது அங்குள்ளவர்கள் கைத் தட்டியது குறித்து கேள்வி கேட்டபோது, தெங்கு அட்னான் மலாய் மொழியிலும் ஆங்கில மொழியும் கலந்து பேசியதால் அங்குள்ளவர்கள் அவர் பேசியது புரியாமல் கையை தட்டியதாக பிரிஸ்மா இயக்கத்தின் தலைவர் அயூப் கான் தெரிவித்தார். நாங்கள் நாட்டின் பிரதமர் டத்தோஸ்ரீ நஜீப் துன் ரசாக்கிற்கு முழு ஆதரவை வழங்குகிறோம். இந்த விவகாரம் ஒருபோதும் எங்களின் ஆதரவை குறைத்து விடாது. ஒரு சமுதாயத்தை இழிவுப்படுத்திய தெங்கு அட்னானின் வார்த்தைகளை உடனடியாக அவர் மீட்டுக் கொள்ளபட வேண்டும். இல்லையென்றால் மீண்டும் ஒரு கூட்டத்தை நடத்தி அடுத்தக்கட்ட முடிவை எடுப்போம் என அயூப் கான் தெரிவித்தார்.


ஜொகூர்  மாநில போட்டிகளில் இந்திய மாணவர்கள்  சாதனை!

கடந்த சில நாட்களாக பத்து பகாட் துன் உசேய்ன் ஓன் பல்கலைக்கழகத் திடலில் நடைபெற்ற 50 ஆவது ஜொகூர் மாநில பள்ளிகளுக்கான திடல் தடப் போட்டிகளில் சில இந்திய மாணவர்கள் சாதனை முத்திரைகளை பதித்துள்ளனர். மொத்தம் 797 விளையாட்டாளர்கள் இப்போட்டியின் வயதுக் கேற்ற பிரிவுகளில் கலந்து கொண்டு தங்கள் திறமைகளை வெளிப்படுத்தினர். இவர்களில் ஸ்கூடாய் இடைநிலைப்பள்ளி மாணவரான விசாகன் கிருஷ்ணன் (வயது 17) 3 ஆயிரம் மீட்டர் தடுப்பு ஓட்டத்தில் 10 நிமிடம் 35.95 விநாடி ஓடி புதிய சாதனையை ஏற்படுத்தியுள்ளார். 18 வயதுக்குகீழ்ப்பட்டவர்களுக்கான சிறந்த ஓட்டப்பந்தய வீரராகவும் சிறப்பிக்கப்பட்ட கே.விசாகன் மூவா யிரம் மீட்டர் தடுப்பு ஓட்டத்தில் தங்கம் வென்றதோடு மேலும் இரு போட்டிகளில் தங்கமும் ஆயிரத்து 500 மீட்டர் ஓட்டத்தில் வெள்ளிப் பதக்கமும் பெற்றார். இவரைத் தவிர 15 வயதுக்கு கீழ்ப்பட்டவர்களுக்கான திடல் தடப் போட்டியில் தாமான் யூனிவர் சிட்டி இடைநிலைப்பள்ளி மாணவரான ஹரிதாஸ் ரோபர்ட் 800 மீட்டர் ஓட்டத்தில் 2 நிமிடம் 4.64 விநாடி ஓடி புதிய சாதனை ஏற்படுத்தியதோடு 15 வயதுக்கு கீழ்ப்பட்டவர்களுக்கான சிறந்த விளை யாட்டாளராகவும் சிறப்பிக்கப்பட்டார். அதே போல் பாசிர் கூடாங் மாவட்டத்தைச் சேர்ந்த மாணவி பத்ம லோஷினி ஜெயசீலன் பெண்களுக்கான 15 வயதுக்கு கீழ்ப்பட்ட 800 மீட்டர், 1500 மீட்டர் ஓட்டப்போட்டியில் இரு தங்கங்களை வென்றதோடு சிறந்த விளையாட்டு வீரராகவும் சிறப்பிக்கப்பட்டார். மேலும் 18 வயதுக்கு கீழ்ப்பட்ட 1, 500, 2000 மீட்டர் ஓட்டத்தில் இரு தங்கங்களை வென்று புதிய சாதனை யை படைத்த புஸ்பலெட்சுமி ஜெயந்திரன் பெண்கள் பிரிவிற்கான சிறந்த விளையாட்டாளராகவும் சிறப்பிக்கப்பட்டார். ஜொகூர் மாநில இளைஞர், விளையாட்டு கலாச்சார, ஜொகூர் பாரம்பரிய பிரிவிற்கான ஆட்சிக்குழு உறுப்பினர் டத்தோ சூல்கர்னைன் பின் ஹாஜி கம்சியான் பதக்கங்களை அணிவித்து சிறப்புச் செய்தார்.


மகனின் மரணத்தில் மர்மம்

சுபாங் தனது மகன் சுரேஷ் சுங்கை பூலோ சிறைச்சாலையில் இறந்து விட்டார் என்ற செய்தியினை தம்மால் நம்பவே இயலவில்லை என வீரம்மா தெரி வித் துள்ளார். என் மகனின் மரணத்திற்கான காரணம் தெரிந்தே ஆக வேண்டும் என்று இந்த தனித்து வாழும் தாய் தனது போலீஸ் புகாரில் குறிப் பிட்டுள்ளார். இரண்டு வாரங்களுக்கு முன்பு பிஜே போதைப் பொருள் துடைத்தொழிப்பு பிரிவால் தடுத்து வைக்கப்பட்ட சுரேஷ் பிறகு சுங்கைப்பூலோ சிறைச் சாலைக்கு கொண்டு செல்லப்பட்டார் என்று நம்பப்படுகிறது. மே மாதம் 28இல் ஞாயிற்றுக்கிழமை பிற்பகலில் சிறைச்சாலைக்கு சென்று இரண்டு மூன்று மணி நேரம் மகனை நலம் விசாரித்து வீடு திரும்பினேன். அடுத்த வாரம் மீண்டும் வருவதாக சொல்லிவிட்டு வந்தேன். அப்போது என் மகன் நலமாகத்தான் இருந்தான், அடுத்த நாள் தமக்கு பெரும் அதிர்ச்சி காத் திருந்தது. லெம்பா சுபாங் அடுக்குமாடி பகுதியில் உள்ள என் இல்லத்திற்கு வந்த சுங்கைபூலோ சிறைச்சாலை அதிகாரி ஒருவர் என் மகன் இறந்து விட் டார் என்று தெரிவித்தபோது நான் அதிர்ச்சியால் உறைந்தேன். சிறைச்சாலையிலிருந்து சுங்கைபூலோ மருத்துவமனைக்கு கொண்டு செல்லப்பட்டபோது சுரேஷ் ரத்த வாந்தி எடுத்ததாகவும் கேள்விப்பட்டோம் என் கிறார் பிஜே உத்தாரா மஇகா தொகுதி ஒருங்கிணைப்பாளர் எஸ்.பத்மநாபன், இதுகுறித்து துல்லியமான விசாரணை தேவை என்றும் பிரேத பரி சோத னைக்குப் பிறகே மற்ற விஷயங்களைப் பற்றி பேசமுடியும். லெம்பா சுபாங் மேம்பாட்டு குழுவின் உறுப்பினருமான எஸ்.பத்மநாபன் இக்குடும்பம் வறு மையில் வாடும் குடும்பம். இறுதிச் சடங்கு விவகாரங்களை நாங்கள் கவனிப்போம். சுகாதார அமைச்சர் டத்தோ ஸ்ரீ டாக்டர் சுப்பிரமணியத்தின் உதவியும் நாடப்படும். சுரேஷின் மரண விவகாரம் சம்பந்தமாக நாங்கள் தொடர் நடவடிக்கை மேற்கொள்வோம்.


தீபாவளிச் சந்தை கடைகளை கோருவதில் மோதல்கள்

தீபாவளித் திருநாள் நெருங்கி கொண்டு இருக்கும் வேளையில் தீபாவளிச் சந்தை கடைகளை கோருவதில் பல இடங்களில் பல்வேறு தரப்புக்கு இடையில் மோதல்கள் வலுத்து வருகின்றன. கடைகளை கோருவதிலும் பிடிப்பதிலும் கடும் போட்டாப் போட்டி ஏற்பட்டுள்ள வேளையில் கடைகளுக்கான இடங்களை  குறைந்த விலையில் வாங்கி, கொள்ளை லாபம் ஈட்டுவதற்கு அவர்களுக்கு இடையிலான மோதல்கள் உச்சக் கட்டத்தை அடைந்துள்ளன.

காலங்காலமாக தீபாவளி சந்தைகளில் கடை அமைத்து வியாபாரம் செய்து வந்தவர்கள், குறிப்பிட்ட கும்பல்களிடமிருந்து கடைகளுக்கான இடங்களை பெற வேண்டி  பல ஆயிரம் வெள்ளி செலுத்த வேண்டிய நிர்பந்தத்திற்கும் ஆளாகி வருகின்றனர். இந்திய வர்த்தக சங்கங்கள்,  அந்தந்த இடங்களில் அமைக்கப்படும் கடைகளுக்கு கோட்டா முறையில்  கடைகளை கோருவதாகவும் தகவல் வெளியாகியுள்ளது. ஒரு சங்கத்தின் உறுப்பினர்களின் பெயரில் இவ்வளவு கடைகள் வேண்டும் என்று கோரிய பின்னர் கடைகள் கிடைத்தப்பின்னர் அந்த கடைகளை பல ஆயிரம் வெள்ளிக்கு வியாபாரிகளிடம் விற்பனை செய்து விடுகின்றனர்.

இதனால் அதிகமான விலை கொடுத்து கடைகளை வாங்குபவர்கள் கொதிப்படையத் தொடங்கினர். தீபாவளி காலத்தில்தான் கொஞ்சம் பணம் பார்க்க முடியும் என்று கருதி 20,25 நாட்களுக்கு வியாபாரம்  செய்கின்றவர்கள், எதிர்பார்த்த  வர்த்தகத்தையும் லாபத்தையும் பார்க்க முடியாத நிலைக்கு  கடந்த காலங்களில் தள்ளப்பட்டுள்ளனர்.

READ MORE: NANBAN NEWSPAPER ON 21.9.2017


மிளகாய் பயிரீட்டில் மோசடி

மிளகாய்ப் பயிரீட்டு வர்த்தக நிறுவனத்தில் ஒன்றரை ஆண்டுகளுக்கு முன்பு செய்யப்பட்ட முதலீட்டு பணத்தை திரும்பப் பெறுவதில் ஏற்பட்டுள்ள சிக்கல்கள் தொடர்பில் பாதிக்கப்பட்ட நால்வர் போலீசில் புகார் செய்துள்ளனர். நேற்று இங்குள்ள ஜசெக தலைமையகத்தில் புந்தோங் சட்டமன்ற உறுப்பினர் ஆதி சிவ சுப்பிரமணியம் தலைமையில் பாதிக்கப்பட்ட நால்வரும் செய்தி யாளர்களைச் சந்தித்து விவரங்களை தெரிவித்தனர். கடந்த 2015 மார்ச் 24ஆம் தேதி மிளகாய் பயிரீட்டு வர்த்தகத்தில் முதலீடு செய்வதற்கு கவரப்பட்டோம். ஏற்கெனவே நாங்கள் ஓர் அறவாரியத்தின் மூலம் பயிற்சிகள் பெற்றிருந்ததால் அந்த பயிற்சியின் போது இத்திட்டத்தில் பங்கேற்பதற்கு தனியார் நிறுவனம் ஒன்று எங்களை முதலீடு செய்ய கவர்ந்தது. குறிப்பிட்ட அந்த அற வாரியத்தின் கீழ் செயல்படும் துணை நிறுவனம் போல இந்நிறுவனம் தன்னை காட்டிக் கொண்டதால் அதன் அடிப்படையில் கணிசமான தொகையை முதலீடு செய்தோம். ஆரம்பத்தில் ஒரு நிலத்தை அடையாளம் காட்டி இதில்தான் மிளகாய் பயிரிடப்படவிருக்கிறது. இந்நிலத்திற்கான மாத வாடகை உட்பட மின்சாரம், தண்ணீர் போன்ற வசதிகளை மேம்படுத்த முதலீட்டு நிதி பயன்படுத்தப்படும் என்று தெரிவித்தார்கள் சம்பந்தப்பட்ட அந்நிறுவனத்தினர். நாங்களும் இதை நம்பி முதலீடு செய்தோம். வருடம் ஒன்றானது எந்த ஒரு நடவடிக்கையும் மேற்கொள்ளப்படவில்லை. தொடக்கத்தில் எங்களுக்கு கொடுக்கப்பட்ட வாக்குறுதிகள் முறையாக நிறைவேற்றப்படாததால் அந்நிறுவனத்தின் மீது நம்பிக்கை இழந்து, முதலீட்டு நிதியை திரும்பப் பெறுவதற்கு முயன்றோம். ஆனால் எங்களுக்கு சரியான பதில் கூற அந்நிறுவனம் முன்வரவில்லை என்று பாதிக்கப்பட்ட கணேஷ் லட்சுமணன், பழனிவேல் ராமலிங்கம், அப்துல் ரஷ்தாஜுரிடின், தனம் முனுசாமி தெரிவித்தனர். இச்செய்தியாளர் சந்திப்பில் கலந்து கொண்ட புந்தோங் சட்டமன்ற உறுப்பினர் ஆதி சிவ சுப்பிரமணியம் இந்நிறுவனத்தின் இயக்குநர் ஒருவர் பேரா மந்திரிபுசார் அலுவலகத்தில் பணியாற்றும் அதிகாரியாகவும் தனது செயல் நடவடிக்கைகளை அதே அலுவலகத்தில் மேற்கொண்டிருப்பதால் இவர்கள் முதலீட்டாளர்களை கவர்வதற்கு செயல்பட்டுள்ளார்கள் என்று கூறினார். குறிப்பிட்ட அந்த அறவாரியத்தின் நடவடிக்கை குறித்து பலமுறை பேரா சட்டமன்ற கூட்டத்தில் கேள்வி எழுப்பியும் அதற்கு பதில் கூற பேரா மந்திரி புசார் மறுத்து விட்ட நிலையில், அந்த அறவாரியத்தின் பெயரை பயன்படுத்தி ஒரு தனியார் நிறுவனம் சிலரிடம் முதலீட்டு தொகையை வசூல் செய்திருப்பது குறித்து கண்டனம் தெரிவித்தார்.


மலிவு விலை மதுபானத்தை குடித்த இரு மலேசியர் உட்பட அறுவர் மரணம்

ஜார்ஜ்டவுன்,

பினாங்கில் மலிவு விலை மதுபானத்தை குடித்த இரு மலேசியர் உட்பட அறுவர் மரணமடைந்துள்ள சம்பவம் பெரும் பரபரப்பை ஏற்படுத்தியுள்ளது. இவ்விவகாரம் தொடர்பில் மாவட்ட போலீஸ்படைத் தலைவர் சே ஸைமாணி சே செய்தியாளர்களிடம் பேசினார். ஜார்ஜ்டவுனில் மதுபானம் அருந்தி யதால் அறுவர் மரணமடைந்துள்ள விவகாரம் போலீஸ்படைக்கு கிடைத்தது. உடனே இவ்விவகாரம் தொடர்பில் போலீசார் உரிய விசாரணைகளை நடத்தி னர். அவ்வகையில் இப்பகுதியில் மலிவு விலை மதுபானம் குடித்ததாக நம்பப்படும் இரு மலேசியர்கள், ஒரு இந்திய பிரஜை, மூன்று மியன்மார் பிரஜைகள் என ஆறு பேர் மரணமடைந்துள்ளனர்.

Read More: Malaysia Nanban Tamil Daily on 18.6.2019


மான்செஸ்டர் வெடிகுண்டுத் தாக்குதல்... நிதி திரட்டும் ஜஸ்டின் பீபர்!

மான்செஸ்டர் வெடிகுண்டுத் தாக்குதலில் பாதிப்படைந்தோருக்கு நிதி திரட்ட, இசைக் கச்சேரி ஒன்று நடைபெற உள்ளது.கடந்த 22ஆம் தேதி, இங்கிலாந்து நாட்டின் மான்செஸ்டர் பகுதியில், அமெரிக்க பாப் பாடகி அரினா கிராண்டியின் இசைக் கச்சேரியில் சக்தி வாய்ந்த குண்டு வெடித்தது. இந்த வெடிகுண்டுத் தாக்குதலில் 22 பேர் பலியாகினர். 50-க்கும் மேற்பட்டோர் காயமடைந்தனர். இந்தத் தாக்குதலுக்கு ஐஎஸ் தீவிரவாத இயக்கம் பொறுப்பேற்றது. மேலும், உலகம் முழுவதிலும் கடுமையான எதிர்ப்புக் கிளம்பியது. இந்நிலையில், வெடிகுண்டுத் தாக்குதலில் காயமடைந்தவர்களுக்கு நிதி திரட்ட, இசைக் கச்சேரி நடத்தத் திட்டமிடப்பட்டுள்ளது. பிரபல பாப் இசைக் கலை ஞர்கள் ஜஸ்டின் பீபர், கேட்டி பெர்ரி, மைலி சைரஸ் உள்ளிட்டோர் கலந்துகொள்ளும் இந்த இசைக் கச்சேரியில், அரினா கிராண்டியும் கலந்துகொள்கிறார். இங்கிலாந்து நாட்டில் உள்ள ஓல்டு ட்ரஃபோர்டு மைதானத்தில் இந்த இசைக் கச்சேரி நடைபெற உள்ளது.


கமலுக்கு அலைகடகென திரளும் பேராதரவு

ராமேஸ்வரம்,

அப்துல் கலாம் நினைவிடத்திற்கு மக்கள் வெள்ளத்தின் நடுவே மிதந்து சென்றார் நடிகர் கமல்ஹாசன். அலைகடலென திரளும் பேராதரவு, வழியெங்கும் மக்கள் வெள்ளம் கமல்ஹாசனை உற் சாகப்படுத்தியது. தனது அரசியல் பயணத்தை அப்துல் கலாம் இல்லத்தில் இருந்து  நேற்று துவங்கிய கமல்ஹாசன், ராமேஸ்வரத்தில் மீனவர்கள் மற்றும் செய்தியாளர்களை சந்தித்தார். இதன்பிறகு பேக்கரும்பு பகுதியிலுள்ள அப்துல் கலாம் நினைவிடம் சென்றார். அப்துல்கலாம் நினைவிடத்தில் கமல்ஹாசன் மரியாதை செலுத்தினார்.

Read More: Malaysia Nanban Tamil Daily on 22.2.2018


இந்தியாவின் அடுத்த ஜனாதிபதியை தேர்வு செய்யப் போகும் 1581

டெல்லி அடுத்த ஜனாதிபதிக்கான தேர்தலில் குற்ற பின்னணி உடைய 1,581 எம்பிக்கள் வாக்களிக்க உள்ளனர். இது அதிர்ச்சி தரும் தகவலாகும். ஜனாதிபதி தேர்தல் ஜூலை 17-ஆம் தேதி நடைபெறவுள்ளது. இதில் ஆளும் கட்சியும், எதிர்க்கட்சிகளும் தனித் தனி வேட்பாளரை நிறுத்தியுள்ளன. இதனால் வாக்குப் பதிவு நடைபெறவுள்ளது. தேர்தலுக்கு இந்த 2 நாள்களே உள்ள நிலையில் ஜனநாயக சீர்திருத்த கூட்டமைப்பு என்ற அமைப்பானது ஒரு ஆய்வை நடத்தி அதில் அதிர்ச்சிகர தகவலையும் அளித்துள்ளது. இந்த ஆய்வில் பெண் வாக்காளர்கள் எத்தனை பேர், குற்றபின்னணி கொண்டவர்கள், பணக் காரர்கள் எத்தனை பேர் என்ற விவரங்களை கொடுத்துள்ளது. 1581 பேர் குற்ற பின்னணி ஜனாதிபதி தேர்தலில் வாக்களிக்கவுள்ள 4,852 எம்பி, எம்எல்ஏக்களில் 1581 பேர், அதாவது 33 சதவீதத்தினர் குற்ற பின்னணி உடையவர்கள். கடந்த காலங்களில் நடைபெற்ற தேர்தல்களில் இந்திய தலைமை தேர்தல் ஆணையத்தில் இவர்கள் தாக்கல் செய்த பிரமாண பத்திரத்தில் அவர்கள் மீது குற்ற வழக்குகள் உள்ளது குறிப்பிடப்பட்டுள்ளது. 543 லோக்சபா எம்பிக்களில் 184 பேரும், 231 ராஜ்ய சபா எம்பிக்களில் 44 பேரும் குற்றபின்னணி கொண்டவர்கள். அனைத்து மாநில, யூனியன் பிரதேசங்களைச் சேர்ந்த 4,078 எம்எல்ஏ-க்களில் 1353 பேர் மீதும் குற்றவழக்குகள் உள்ளன. 4852 எம்பிக்கள், எம்எல்ஏ-க்களின் சுய விவரங்களை ஆய்வு செய்ததில் 993 பேர் மீது கொடுங்குற்ற வழக்குகள் உள்ளது தெரிய வந்துள்ளது. அதேபோல் 543 லோக்சபா எம்பிக்களில் 117 பேரும், 231 ராஜ்ய சபா எம்பிக்களில் 16 பேரும், மொத்தமுள்ள 4,078 எம்எல்ஏ-க்களில் 860 பேரும் கொடுங்குற்றங்களில் ஈடுபட்டுள்ளனர். மொத்தமுள்ள 10,91,472 வாக்குகளில் குற்ற பின்னணி உடையவர்கள் என அறிவிக்கப்பட்ட எம்பி-க்கள், எம்எல்ஏ-க்களின் மொத்த வாக்குகள் 3,67,393, அதாவது 34 சதவீதம் ஆகும். 3,460 எம்பிக்கள் கோடீஸ்வரர்கள். லோக்சபாவில் 445 எம்பி-க்களும், ராஜ்யசபாவில் உள்ள 194 எம்பிக்களும், 2721 எம்எல்ஏ-க்களும் குரோர்பதிகள் என்று முந்தைய தேர்தல்களில் அவர்கள் பதிவு செய்த வேட்புமனு தாக்கலின்போது தெரிய வந்துள்ளது. மொத்தமுள்ள 10,91,472 வாக்குகளில் 8,18, 703 எம்பி, எம்எல்ஏ-க்கள் கோடீஸ்வரர்களாவர். மொத்தமுள்ள 4,852 எம்பிக்கள், எம்எல்ஏ-க்களில் 451 பேர் மட்டுமே பெண்கள்.மொத்தமுள்ள வாக்குகளில் 10,91,472 அவர்களுக்கு 1,09,708 உள்ளது. மாநில சட்டசபைகளில் பெண்கள் வாக்குகளை அதிகம் பெற்றுள்ள மாநிலம், உத்தரப்பிரதேசம். அதைத் தொடர்ந்து மேற்கு வங்கம், மத்தியப்பிரதேசம் அடுத்தடுத்த இடங்களில் உள்ளன.


குகையில் சிக்கிய தாய்லாந்து சிறுவர்கள்! காத்திருக்கும் பிறந்தநாள் கேக்!

கரைபுரண்டோடும் வெள்ளத்தின் நடுவே குகையில் சிக்கியிருக்கும், தாய்லாந்தைச் சேர்ந்த பள்ளிச்சிறுவர்கள் 12 பேரை எப்படி மீட்கப்போகிறார்கள் என உலகமே ஆவலுடன் எதிர்பார்த்துக் கொண்டிருக்கிறது.

தாய்லாந்தைச் சேர்ந்த இளம் சாக்கர் வீரர்கள் 12 பேர், தங்கள் பயிற்சியாளர் ஒருவருடன் பயிற்சிக்குப் பின்பு ஜாலியாக நேரம் செலவிடுவதற்கு வந்த இடத்தில்தான் வெள்ளத்தில் சிக்கிக்கொண்டுள்ளனர். வெள்ளத்திலிருந்து தப்பிக்க ஒரு குகையில் அடைக்கலம் புகுந்திருக்கும் இவர்கள் ஒரு வார காலத்துக்கும் மேலே என்ன ஆனார்கள் என்றே தகவல் தெரியாமலிருந்தது.

தாய் கடற்படை வீரர்களும் பிரிட்டிஷ் நேவி எக்ஸ்பர்ட்டுகளும்தான் அவர்கள் உயிரோடு இருப்பதை உறுதிசெய்து பேஸ்புக்கில் புகைப்படம் வெளி யிட்டனர். இதையடுத்து சியாங் ராய் மாகாணத்தின் தாம் லுவாங் குகையிலிருந்து அவர்களை மீட்பதற்கான நடவடிக்கைகள் முடுக்கிவிடப்பட்டன.

தொடர்ந்து பெருகிவரும் வெள்ளத்தால் அவர்களை அங்கிருந்து மீட்பதில் தாமதம் ஏற்பட்டுவருகிறது. அதனால் குகைக்குள் செல்லும் நீரின் அளவைக் கட்டுப்படுத்த முயற்சிகள் மேற்கொள்ளப்பட்டன. இதுவரை 120 மில்லியன் லிட்டர் குகையிலிருந்து வெளியேற்றப்பட்டிருக்கிறது. குகையின் வாசலிலிருந்து 4 கிலோமீட்டர் தொலைவிலிருக்கும் அவர்களை மீட்பு படையினர் மூலம் குகை வாசலுக்குக் கொண்டுவருவது, அல்லது குகையை துளையிட்டு அதன் மூலம் மீட்பது என இரு மீட்பு முறைகள் பரிசீலிக்கப்படுகின்றன.

இரு முறைகளிலுமே ஆபத்துகள் இருப்பதாக நிபுணர்கள் கூறுகின்றனர். இதனால் சிறுவர்களுக்கு டைவிங் மற்றும் ஸ்விம்மிங் பயிற்சியளிக்கப்படுகிறது. வெள்ளத்தின் வேகம் குறையும்பட்சத்தில், அவர்களை மீட்பது சுலபமாகும் என மீட்புக் குழு எதிர்பார்க்கிறது.

சிறுவர்களுக்கு குளிரைத் தாங்கிக்கொள்ள அவசரகால பாயில் பிளாங்கட், வெளிச்சத்துக்காக டார்ச் அளிக்கப்பட்டிருக்கிறது. மீட்புப்பணியில் ஆஸ்திரேலியன் பெடரல் போலீஸ், அமெரிக்க ராணுவம், பிரிட்டிஷ் குகை நிபுணர்கள், சீனா, ஜப்பான், மியான்மர் என பன்னாட்டு நிபுணர் பட்டாளமே ஆலோசனையில் ஈடுபட்டு வருகிறது.

குகையில் சிக்கிக்கொண்ட சிறுவர்களில் ஒருவன் நைட். நைட்டின் குடும்பம், அவன் பயிற்சிக்குச் சென்ற இரவு அவனது பெர்த்டே கேக்குடனும், விருந்து தயாரிப்புகளுடனும் பிறந்தநாளைக் கொண்டாடக் காத்திருந்தது. ஆனால் அவனோ கொஞ்சம் சிற்றுண்டிகளுடன் குகையில்போய் மாட்டிக்கொண்டான். நைட் கொண்டுசென்ற சிற்றுண்டிதான், ஒரு வார காலத்துக்கும் மேலான குகைவாசத்தில் அவர்களது பசிக்கு ஆதாரமாக இருந்திருக்கிறது என்கிறார்கள்.

நைட்டின் சகோதரியான புன்பஸ்தா, அந்த கேக்கை பத்திரமாக ஃபரிட்ஜில் பத்திரப்படுத்தியிருக்கிறாராம். அவன் திரும்பிவந்ததும் அவனுக்கு அந்த கேக்கைக் கொடுத்து ஆச்சரியப்படுத்தி தாமதனாலும் அவன் பிறந்தநாளைக் கொண்டாடக் காத்திருக்கிறாள்.

தாய்லாந்தின் லட்சோப லட்சம் உள்ளங்களுடன், ஒரு கேக்கும் காத்திருக்கிறது சிறுவர்களின் வருகைக்காக..


தமிழ் - சீன பள்ளிகளுக்கு எதிரான வழக்கு:  அரசே  வழக்கறிஞர்களை அமர்த்தும்

தமிழ்- சீனப்பள்ளிகளுக்கு எதிராக உயர் நீதிமன்றத்தில் தொடுக்கப்பட்டுள்ள வழக்கில்

அரசாங்கத்தின் சார்பில் வழக்கறிஞர்கள் வாதாடுவார்கள் என நேற்று அமைச்சரவையில் முடிவு செய்யப்பட்டது.

தாய் மொழிப்பள்ளிகளை நிலை நிறுத்தும் வகையில்

நாட்டின் சட்டத்துறை தலைவரின் அலுவலகத்திலிருந்து வழக்கறிஞர்கள் அமர்த்தப்பட்டு இதை எதிர்த்து அவர்கள் வழக்காடுவார்கள் என மனிதவள அமைச்சர் எம்.குலசேகரன் நேற்று கூறினார்.

நாட்டில் இயங்கி வரும் தமிழ்- சீனப்பள்ளிகள் அரசியலமைப்பு சட்டத்தின் 152(1) என்ற பிரிவின் கீழ்

முரடானவை என்றும் அதை மூடப்பட வேண்டும் என்று கோரி நீதிமன்றத்தில் இரண்டு அரசு சார்பற்ற அமைப்புகள் வழக்கு தொடுத்துள்ளன.

ஏற்கெனவே வழக்கறிஞர்

முகமட் கைருல்

அஸாம் அப்துல் அஜிஸ்

என்பவர் தொடுத்த வழக்கை கூட்டரசு நீதிமன்றம் கடந்த நவம்பர் 11 ஆம் தேதிக்குப் பிறகு

தள்ளுபடி செய்து விட்டது.

எனினும் அதை எதிர்த்து அவரும் மேல் முறையீடு செய்திருக்கிறார்.

தமிழ்- சீனப்பள்ளிகள் அரசியல் சாசனத்தால் அங்கீகரிக்கப்பட்டவை.

நீண்டகாலமாக தாய் மொழிப்பள்ளிகளாக நாட்டில் இயங்கி வருகின்றன.

அவற்றை

நிலை நிறுத்த அரசாங்கம் போராடும். இந்த பள்ளிகள் இருப்பது சட்டத்திற்கு முரணானது என்று சில தரப்பினர் இப்போது சர்ச்சையாக்கி வருகின்றனர்.

எனினும் அத்தகைய தரப்பினரின் முயற்சிகள் ஒரு போதும் வெற்றி

அடையாது என்று அமைச்சர் எம்.குலசேகரன் சூளுரைத்தார்.


விஜயபாஸ்கரின் சொத்துகளை முடக்கிய சசிகலா...

வருமான வரித்துறை உத்தரவின்பேரில் அமைச்சர் விஜயபாஸ்கரின் சொத்துகளை முடக்கிய புதுக்கோட்டை நில பதிவாளர் சசிகலா அதிரடியாக பணியிட மாற்றம் செய்யப்பட்டுள்ளது பரபரப்பை ஏற்படுத்தியுள்ளது. சென்னை ஆர்.கே.நகர்த் தொகுதி இடைத்தேர்தலையொட்டி வாக்காளர்களுக்கு ஆளும்கட்சியினர் பணப்பட்டுவாடா செய்யப்பட்டதாக வந்த புகாரைத் தொடர்ந்து அமைச்சர் விஜயபாஸ்கரின் சென்னை வீடு, புதுக்கோட்டையில் உள்ள வீடு மற்றும் அவரது உறவினர்களின் வீடுகளிலும் வருமான வரித் துறையில் கடந்த ஏப்ரல் 7-ம் தேதி அதிரடி சோதனை நடத்தினர். இந்த சோதனையின்போது முக்கிய ஆவணங்களை வருமான வரித்துறையினர் கைப் பற்றினர். மேலும் விஜயபாஸ்கரிடம் பல தடவை வருமான வரித்துறையினர் விசாரணை நடத்தினர். அண்மையில் நடத்தப்பட்ட விசாரணையில் விஜய பாஸ்கரிடம் கிடுக்கிப்பிடி கேள்விகளை வருமான வரித்துறையினர் கேட்டனர். இந்நிலையில், கடந்த 28-ம் தேதி வருமானவரித்துறை அதிகாரிகள், இந்தப் பிரச்னை தொடர்பான அமைச்சர் விஜயபாஸ்கர், அவரது தந்தை சின்னதம்பி உள்ளிட்டோரின் பெயரில் உள்ள சொத்துகளை முடக்கி வைத்திட புதுக்கோட்டை மாவட்ட பதிவாளர் சசிகலாவுக்கு கடிதம் அனுப்பியுள்ளனர். இதை யடுத்து, மாவட்ட பதிவாளர் சசிகலா, இதுகுறித்து மாவட்ட வருவாய் துறை உள்ளிட்ட அதிகாரிகளுடன் ஆலோசனை நடத்தி வந்தார். மேலும், அமைச் சர் விஜயபாஸ்கருக்கு சொந்தமான சொத்துகள் முடக்கி வைக்கக் காலதாமதம் ஆன நிலையில், அடுத்தடுத்து வருமான வரித்துறை அலுவலகத்தில் இருந்தும் தொடர்ந்து அழுத்தம் கொடுக்கப்பட்டது. இந்நிலையில் நேற்று மாலை, அமைச்சர் விஜயபாஸ்கர் குடும்பத்துக் சொந்தமான 100 ஏக்கர் நிலங்கள், குவாரிகள் உள்ளிட்ட சொத்துகள் முடக்கம் செய் யப்பட்டது. இதனிடையே, புதுக்கோட்டை மாவட்டப் பதிவாளர் சசிகலா, மற்றும் விராலிமலை சார்பதிவாளர் உள்ளிட்டோர் நேற்று பணியிட மாற் றம் செய்யப்பட்டுள்ளதாக தகவல் வெளியானது. அது உறுதி செய்யப்படவில்லை. இந்நிலையில் இன்று காலை சசிகலா, விருதுநகர் மாவட்டத்துக்குப் பணி யிட மாற்றம் செய்யப்பட்டுள்ளதாக தகவல் வெளியாகி உள்ளது. அமைச்சரின் சொத்துகளை முடக்கிய அதிகாரி 12 மணி நேரத்தில் பணியிட மாற்றம் செய்யப்பட்டுள்ளது பரபரப்பை ஏற்படுத்தியுள்ளது. இதனிடையே, விஜயபாஸ்கருக்குச் சொந்தமான திருவேங்கைவாசல் குவாரி வழக்கம் போல செயல்பட்டு வருகிறது. இந்தச் சொத்துகளை சீல்வைக்க திருச்சியில் இருந்து அதிகாரிகள் வருவதாக கூறப்பட்டது. இதனால் அந்தப் பகுதிகள் பரபரப்பாக இருந்தது. நள்ளிரவு வரை பரபரப்பு தொடர்ந்தது. ஆனால் சீல் வைக்கும் அதிகாரிகள் வரவே இல்லை. இது குறித்து விஜயபாஸ்கர் ஆதரவாளர்கள் கூறுகையில், "ஒரு பிரச்னை எழுந்தால், அந்தப் பிரச்னை முடியும்வரை, பிரச்னைக்குரிய சொத்தை விற்று விடவோ, தானமாக யாருக்காவது மாற்றிக்கொடுக்கவோ கூடாது என்பதற்காக அந்தச் சொத்துகளை முடக்கி வைப்பது என்பது சட்டநடைமுறை. அதன் படிதான், இந்த விவகாரத்திலும் நடக்கிறது. இதைப் பெரிதாக்குகிறார்கள். நீட் தேர்வு விவகாரத்தில், அமைச்சர் விஜயபாஸ்கர் தலைமையிலான அமைச் சர்கள், நல்ல முடிவோடு, திரும்பி வர டெல்லியில் முகாமிட்டுள்ளார்கள். தொடர்ந்து சில நாளில் நல்ல பதில் கிடைக்கும் எனக் கூறப்படும் நிலையில், இந்த விசயத்தைத் திசை திருப்புவதற்காக இப்படி சாதாரண விசயத்தை ஊதிப் பெரிதாக்குகிறார்கள்" என்று தெரிவித்தனர்.


மாணவர்களால் வாயில்  விஷம் ஊற்றப்பட்ட 15 வயது மாணவன் பலி!

மூன்று மாணவர்களால் வாயில் விஷம் ஊற்றப்பட்டு ஆபத்தான நிலையில் மருத்துவமனையில் அனுமதிக் கப்பட்ட 15 வயது மாணவன் சிகிச்சை பல னளிக்காமல் மரணமடைந்ததாக தெரிவிக்கப்பட்டது. நேற்று முன்தினம் இரவு 9.30 மணியளவில் சிரம்பான் துவாங்கு ஜப்பார் மருத்துவமனையில் சிகிச்சை பெற்று வந்த மாணவன் பிரவின் த/பெ செல்வராஜூ மரணமடைந்ததாக நீலாய் மாவட்ட போலீஸ் சூப்ரிண்டெண்டன் ஓசிபிடி ஜால்டினோ ஜாலுடின் உறுதிப்படுத்தினார். இடைநிலைப்பள்ளியைச் சேர்ந்த சக மாணவர்கள் திடீரென சூழ்ந்து கொண்டு கை கால்களை பிடித்து மாணவன் பிரவின் வாயில் பூச்சிக் கொல்லி விஷ மருந்தை வலுக்கட்டாயமாக ஊற்றியதால் வயிற்றுவலி தாங்க முடியாமல் வாந்தி எடுத்து வீட்டிற்கு வந்து பெற்றோர்களிடம் விவரத்தைக் கூறியதும் உடனடியாக மருத்துவமனைக்கு கொண்டு செல்லப்பட்டதாக மாவட்ட போலீஸ் தலைவர் கூறினார். கடந்த 26.4.2017 புதன்கிழமை மாலை 5.30 மணியளவில் நீலாய் நகரிலுள்ள இடைநிலைப்பள்ளியின் முன் நிகழ்ந்த இப்பரபரப்பான சம்பவம் தொடர்பாக பெற்றோர் உடனடியாக போலீஸ் புகார் செய்ததாக அவர் விளக்கினார். மருத்துவமனையில் அவசர பிரிவில் சேர்க்கப்பட்டு ஒரு வாரமாக சிகிச்சை பெற்ற, வாயில் விஷம் ஊற்றப்பட்ட மாணவன் பிரவின் கடந்த மார்ச் 31ஆம் தேதியுடன் பள்ளியிலிருந்து நின்று விட்டதாகவும் அவர் தெரிவித்தார். குற்றவியல் சட்டவிதி 328இன் கீழ் தீவிர புலன்விசாரணை முடக்கி விடப்பட்டுள்ள இச்சம்பவம் தொடர்பாக இதுவரை யாரும் கைது செய்யப்பட வில்லை என்று போலீஸ் ஓசிபிடி ஜால்டினோ ஜாலுடின் குறிப்பிட்டார். நீலாய் தாமான் டேசா ஜாஸ்மின் குடியிருப்பைச் சேர்ந்த மாணவன் பிரவின் மர ணத்திற்கு காரணமானவர்களை கண்டுபிடித்து கொலை குற்றவியல் கீழ் கைது செய்து தகுந்த தண்டனை கொடுக்க வேண்டும் என்று நீலாய் சட்டமன்ற உறுப்பினர் ஜ.அருள்குமார் கேட்டுக் கொண்டார். தகவல் கிடைத்ததும் மரணமடைந்த மாணவனின் இல்லத்திற்கு வந்த கல்வி துணையமைச்சர் டத்தோ சோங் சின் வோன் இச்சம்பவத்தை தீவிரமாக விசாரிக்க கல்வி அமைச்சு கேட்டுக் கொள்வதாகவும் அவர் குறிப்பிட்டார்.


கதிராமங்கலத்தில் தடியடி நடத்தியது ஏன்? முதல்வர் தந்த விளக்கம்!

கதிராமங்கலத்தில் கலவரம் வெடித்தது தொடர்பாக சட்டப்பேரவையில் இன்று தி.மு.க கவன ஈர்ப்புத்தீர்மானம் கொண்டுவந்தது. இதற்கு பதிலளித்து பேசிய தமிழக முதல்வர் எடப்பாடி பழனிசாமி, 'கதிராமங்கலத்தில் அதிகாரிகளைப் பணி செய்யவிடாமல் தடுத்தவர்கள் மட்டுமே கைது செய்யப்பட் டுள்ளனர். கதிராமங்கலத்தில் பொதுமக்கள் சிலர் அதிகாரிகள் மீதும், போலீஸார் மீதும் கற்களை வீசி வன்முறையில் ஈடுபட்டனர். இதில், காவல் ஆய்வாளர் உட்பட நான்கு பேர் படுகாயம் அடைந்தனர். மேலும், சாலையில் வைக்கோலைப் போட்டு தீவைத்து அதிகாரிகளைப் பொது மக்கள் தடுத்தனர். ஓ.என்.ஜி.சி விவகாரம் தொடர்பாக கதிராமங்கலத்தில் இதற்கு முன் எந்தப் பிரச்னையும் ஏற்படவில்லை. காவல்துறையினர் எவ்வ ளவோ சமாதானப்படுத்தியும் கதிராமங்கலம் கிராம பொதுமக்கள் கேட்கவேயில்லை. அதன்பின்னர், அங்கு குறைந்த அளவிலேயே தடியடி நடத்தப்பட் டது' என்றார்.


மஇகா மாநாட்டிற்கு முழு வீச்சாக எதிர்ப்பு!

இந்த ஆண்டின் இறுதி நாடாளுமன்ற கூட்டம் இன்று தொடங்கி நவம்பர் 24 ஆம் தேதி வரை நடைபெறவிருக்கிறது. இந்த கூட்ட தொடரில் பாஸ் கட்சியின் சர்ச்சைக் குரிய ஹூடுட் சட்ட மசோதா முழுமையாக தாக்கல் செய்யப்படவிருப்பதால் பரபரப்பான சூழ்நிலை நிலவுகிறது. இக்கூட்டத் தொடரில், வரும் 21ஆம் தேதி வெள்ளிக்கிழமை , பிரதமர் டத்தோ ஸ்ரீ நஜீப் துன் ரசாக் 2017 -ஆம் ஆண்டுக்கான வரவு செலவுத் திட்டத்தை தாக்கல் செய்யவிருக்கிறார். எனினும், அதனை விட பாஸ் கட்சியின் சர்ச்சைக்குரிய மசோதா நாட்டில் எல்லா இனத்தவர்களின் கவனத்தை கவர்ந்துள்ளது என்று திட்டவட்டமாக கூறலாம்.கடந்த நாடாளுமன்ற கூட்ட தொடரில் பாஸ் கட்சி திடீரென ஹூடுட் சட்ட மசோதாவை நாடாளுமன்றத்தில் தாக்கல் செய்த போது தேசிய முன்னணி கட்சிகளிடையே சலசலப்பு ஏற்பட்டது. இது, நெருக்கடியான ஒரு சூழ்நிலையை ஏற்படுத்தியுள்ள வேளையில், இந்நிலை நீடித்தால் தேசிய முன்னணி கூட்டணி உடையுமா? என்ற சந்தேகமும் தற்போது எழுந்துள்ளது. காரணம், சர்ச்சைக்குரிய ஹூடுட் சட்ட மசோதாவை நாடாளுமன்றம் அங்கீகரித்தால் சபா, சரவா மாநிலங்கள் தனித்துச் செயல்பட நேரிடும் என்று எச்சரிக்கை விடுக்கப்பட்டுள்ளது.கடந்த 1963-ஆம் ஆண்டில் மலேசியா அமைக்கப்பட்டது முதல் இது வரையில் பேணப்பட்டு வந்த நல்லிணக்கம், ஒற்றுமை, புரிந்துணர்வு ஆகியன இந்த ஹூடுட் சட்டத்தால் சீர்குலைத்து விடும். பாஸ் கட்சித் தலைவர் முன் வைத்துள்ள இத்தீர்மானம் விவாதத் திற்குப்பின் சட்டமாக எடுத்துக் கொள்ளப்பட்டால் அது மக்களின் குறிப்பாக சபா - சரவா மக்களின் மனங்களைப் பெரிதும் பாதிக்கச் செய்யும் அப்போது எச்சரிக்கப்பட்டது. அவரின் இந்த எச்சரிக்கை தேசிய முன்னணிக்கு பெரும் மிரட்டலாகவே அமையும். காரணம் சபா, சரவா பிரிந்தால் தேசிய முன்னணி தனது ஆட்சியை இழக்க வேண்டிய நிலையும் ஏற்படலாம்.கிளாந்தானில் ஹூடுட் சட்டத்தை கொண்டு வருவதற்கு பாஸ் கட்சி கடந்த சில ஆண்டுகளாக பல்வேறு முயற்சிகளை மேற்கொண்டு வந்தது. இறுதியில் அம்னோவின் உதவியோடு நாடாளுமன்றத்தில் இந்த மசோதாவை அக்கட்சியின் தலைவர் டத்தோஸ்ரீ அப்துல் ஹாடி அவாங் தனி நபராக தாக்கல் செய்துள்ளது தேசிய முன்னணி தோழமைக் கட்சிகள் உட்பட எதிர்க்கட்சிகளிடையே பெரும் ஆச்சரியத்தையும், அதிர்ச்சியையும் ஏற்படுத்தியுள்ளது. பாஸ் கட்சியின் இந்நடவடிக்கையினால் தேசிய முன்னணியின் 3 முக்கிய தோழமைக் கட்சிகள் பெரும் எதிர்ப்புத் தெரிவித்துள்ள வேளையில், பாஸ் கட்சி தாக்கல் செய்துள்ள அந்த ஹூடுட் சட்டம் நாடாளுமன்றத்தில் ஏற்றுக் கொள்ளப்பட்டால் தாங்கள் பதவி விலகப் போவதாக அக்கட்சிகளின் தலைவர்கள் அதிரடியாக அறிவித்துள்ளனர். மேற்கண்ட இந்த மசோதா நாடாளுமன்றத்தில் ஏற்றுக் கொள்ளப்பட்டால் தாங்கள் பதவி விலகப் போவதாக மசீச தலைவர் டத்தோஸ்ரீ லியோவ் தியோங் லாய், கெராக்கான் தலைவர் டத்தோஸ்ரீ மா சியூவ் கியோங், மஇகா தலைவர் டத்தோஸ்ரீ டாக்டர் எஸ். சுப்பிரமணியம் ஆகியோர் அதிரடியாக அறிவித்துள்ளது தேசிய முன்னணியின் அரசியல் வானில் பெரும் கலக்கத்தையும், நெருக்கடியான சூழ்நிலையையும் ஏற்படுத்தியுள்ளது. பழம்பெரும் அரசியல் கூட்டணியாக விளங்கி வரும் தேசிய முன்னணிக்கு இதுபோன்ற நெருக்கடியான சூழ்நிலை இதுவரை ஏற்பட்டதே இல்லை. தேசிய முன்னணிக்கு ஏற்பட்டுள்ள இந்நிலை மிகவும் மோசமான ஒரு சூழ்நிலை என்றே அரசியல் பார்வையாளர்கள் கருதுகின்றனர்.ஆகக் கடைசியாக இருந்த அந்த சட்ட மசோதாவை முன்கூட்டியே தாக்கல் செய்வதற்கு பிரதமர் துறை அமைச்சர் டத்தோஸ்ரீ அஸாலினா ஒஸ்மான் முன்மொழிந்திருப்பது, அம்னோவும் பாஸ் கட்சியும் கூட்டு சேர்ந்தே இந்த சட்ட மசோதாவை தாக்கல் செய்துள்ளது தேசிய முன்னணி தோழமைக் கட்சிகளிடையே பெரும் அதிருப்தியை ஏற்படுத்தியுள்ளது. பிரதமரும் தேசிய முன்னணித் தலைவருமான டத்தோஸ்ரீ நஜீப் துன் ரசாக் இப்பிரச்சினைக்கு சுமுகமான முறையில் தீர்வு காணா விட்டால் நாட்டில் பெரும் சக்தி வாய்ந்த கூட்டணியாக திகழ்ந்து வந்த தேசிய முன்னணி உடையும் அபாயத்தை எதிர்நோக்கலாம்.அது நாட்டின் அரசாங்க நிர்வாகம் உட்பட நாட்டின் அரசியல் தலைவிதியையே மாற்றி தேசிய முன்னணியின் அமைக்கும் நிலையை ஏற்படுத்தி விடலாம் என்பதை யாரும் மறுக்க முடியாது. தேசிய முன்னணி தோழமைக் கட்சிகளைத் தவிர்த்து,பாஸ் கட்சியுடன் பங்காளித்துவம் கொண்டிருந்த ஜனநாயக செயல் கட்சியும் இதற்கு பெரும் எதிர்ப்புத் தெரிவித்துள்ளது. அரசியல் லாபத்திற்காக தேசிய முன்னணியும், பாஸ் கட்சியும் கூட்டு சேர்ந்து இந்த சட்ட மசோதாவை தாக்கல் செய்துள்ளதாக ஜனநாயக செயல் கட்சியின் தலைமைச் செயலாளர் லிம் குவான் எங் குற்றம் சாட்டினார். பாஸ் கட்சியால் தனிப்பட்ட முறையில் தாக்கல் செய்யப்பட்ட ஹடுட் ஷரியா இஸ்லாமிய சட்ட திருத்த மசோதா தேசிய முன்னணியை அழிக்க ஒருபோதும் அனுமதிக்கக் கூடாது என கேமரன் மலை நாடாளுமன்ற உறுப்பினர் டத்தோஸ்ரீ ஜி.பழனிவேல் தனது கருத்தை பதிவு செய்துள்ளார். இது ஒரு கடுமையான விவகாரமாகும். எனவே, இவ்விவகாரம் குறித்து அரசாங்கமும், நாடாளுமன்ற உறுப்பினர்களும் விவாதிக்க வேண்டும் என அவர் கேட்டுக் கொண்டார்.மலேசியாவிலுள்ள சிறுபான்மை சமூகத்தை தேசிய முன்னணி பிரதிநிதிப்பதாக இருந்தாலும், அனைத்து கட்சிகளின் நலனையும் அது பாதுகாப்பது அவசியமாகும் என்றார். - தி மலேசியன் டைம்ஸ்


காவிரி விவகாரத்தில் தனக்குள்ள பொறுப்பை மத்திய அரசு தட்டிக்கழிக்க முடியாது

காவிரி நதிநீர் பங்கீடு தொடர்பான வழக்கு, உச்ச நீதிமன்றத்தில் நடந்துவருகிறது. இந்த வழக்கு விசாரணையின்போது, நீதிபதிகள் மத்திய அரசிடம் அதிரடி யாக பல கேள்விகளைக் கேட்டனர். 'காவிரி நதிநீர் பங்கீடு தொடர்பாக, காவிரி மேலாண்மை வாரியம் அமைக்க வேண்டும்' என்று தமிழக அரசு தொடர்ந்த வழக்கில், உடனடியாக மேலாண்மை வாரியத்தை அமைக்க நடவடிக்கை எடுக்க வேண்டும் என்று உச்சநீதிமன்றம் மத்திய அரசுக்கு உத்தரவிட்டது. அதற்கு பின்னர், காவிரி மேலாண்மை வாரியத்தை மத்திய அரசு அமைக்கவில்லை. இந்த வழக்கு, தொடர்ந்து உச்ச நீதிமன்றத்தில் நடந்துவந்தது. இன்று மீண்டும் விசாரணைக்கு வந்தபோது, தமிழக அரசு சார்பாக ஆஜரான வழக்கறிஞர், தமிழகத்துக்கு வரவேண்டிய தண்ணீர் வரவில்லை. இதனால், தமிழக மக்களின் வாழ்வாதாரம் பெரிதும் பாதிக்கப்பட்டுள்ளது என்று வாதாடினார். அதன்பின்னர், உச்ச நீதிமன்றம் மத்திய அரசிடம், "காவிரி விவகாரத்தில் தனக்குள்ள பொறுப்பை மத்திய அரசு தட்டிகழிக்க முடியாது. காவிரி மேலாண்மை வாரியம் அமைப்பதாகக் கூறிவிட்டு, பின்னர் பின்வாங்கியது ஏன்? " என்று கடுமையான கேள்விகளை முன்வைத்தது. மத்திய அரசு விரை வில் இதற்குப் பதிலளிக்க வேண்டும் என்றும் உத்தரவிட்டனர்.


கனரக வாகனத்துடன் மோதி ஆடவர் பலி!

பிளஸ் நெடுஞ்சாலை 105-ஆவது கிலோ மீட்டர் தொலைவில் மோட்டார் சைக்கிள் ஒன்று கனரக வாகனத்துடன் மோதியதில் மோட்டார் சைக்கி ளோட்டியான 23 வயது முகமட் ஒஸ்மான் அலி உயிரிழந்தார். குருணிலிருந்து பட்டர்வொர்த்திற்கு அவர் பயணத்தில் ஈடுபட்டிருந்த சமயம் இச்சம்பவம் நிகழ்ந்தது. அதே சாலையில் சென்று கொண்டிருந்த கனரக வாகனம் ஒஸ்மானின் மோட் டார் சைக்கிளை பின்புறமிருந்து மோதி யதில் அதன் சக்கரங்களில் சிக்கி அவர் ஸ்தலத் திலேயே மரண மடைந்தார் என்று கோலமூடா மாவட்ட போலீஸ் தலைவர் முகமட் சுக்கிர் கூறினார்.


ரெட்டி- லோதாவுடன் கூட்டணி: எந்த நேரத்திலும் கைது பீதியில் 5 மூத்த அரசியல்வாதிகள்

சென்னை: சட்டவிரோத பண பரிமாற்ற வழக்கில் சேகர் ரெட்டி மற்றும் பரஸ்மால் லோதாவுடன் கூட்டணி அமைத்த 5 தமிழக அமைச்சர்கள் மற்றும் 20 ஐஏஎஸ், ஐபிஎஸ் அதிகாரிகளுக்கு அமலாக்கப் பிரிவு வலைவிரித்துள்ளதாக தகவல்கள் தெரிவிக்கின்றன. சட்டசபை தேர்தலின் போது கரூர் அன்புநாதன் வீட்டில் ரூ4.8 கோடி ரூபாய் கணக்கில் வராத பணத்தை வருமான வரித்துறையினர் கைப்பற்றினர். அப்போது அன்புநாதன் வீட்டில் இருந்த லேப்டாப், செல்போன்களும் பறிமுதல் செய்யப்பட்டன. அவற்றை ஆய்வு செய்த வருமான வரித்துறை அதிகாரிகள் அன்புநாதன் எந்தெந்த அரசியல்வாதிகளுக்கு பினாமியாக செயல்பட்டார்; அவர்களது பணம் சட்டவிரோதமாக எப்படியெல்லாம் வெளிநாட்டில் முதலீடு செய்யப்பட்டது என்பது உள்ளிட்ட விவரங்களை கண்டுபிடித்தனர். பின்னர் அமலாக்கத்துறை மற்றும் சிபிஐ அதிகாரிகள் இந்த வழக்கை கையிலெடுத்தனர். இந்த நிலையில் சட்டவிரோதமாக பழைய ரூபாய் நோட்டுகளை புதிய ரூ2,000 நோட்டுகளாக மாற்றிய விவகாரத்தில் தமிழக அரசின் முதன்மை கான்டிராக்டரான போயஸ் கார்டனுக்கு மிகவும் நெருக்கமான சேகர் ரெட்டி மற்றும் அவரது கூட்டாளிகள் உட்பட 5 பேர் கைது செய்யப்பட்டு சிறையில் அடைக்கப்பட்டுள்ளனர். இவர்களுக்கும் அன்புநாதன் மற்றும் அரசியல்வாதிகள், அதிகாரிகளுக்குமான தொடர்பு குறித்தும் ஏராளமான தகவல்களை வருமான வரி, அமலாக்கப் பிரிவு மற்றும் சிபிஐ அதிகாரிகள் திரட்டியுள்ளனர். அதிரவைத்த ரெய்டு அத்துடன் முன்னாள் தலைமை செயலர் ராமமோகன் ராவ், அவரது மகன் வீடுகளிலும் வருமான வரித்துறை அதிகாரிகள் அதிரடி ரெய்டு நடத்தினர். தலைமை செயலகத்தில் ராமமோகன் ராவ் அறையில் பதுக்கி வைக்கப்பட்ட முக்கியமான 2 செல்போன்களும் சிக்கின. சிக்கிய லோதா மேலும் மும்பையில் தமிழகத்தின் மூத்த அரசியல்வாதி ஒருவருக்காக ரூ1,700 கோடி மதிப்பிலான கட்டிடம் வாங்கப்பட்டதும் தெரியவந்தது. இதற்கு உடந்தையாக இருந்த பரஸ்மால் லோதாவும் கைது செய்யப்பட்டு சென்னை கொண்டுவரப்பட்டுள்ளார். எந்த நேரத்திலும் கைது தற்போதைய நிலையில் தமிழகத்தின் 5 மூத்த அரசியல்வாதிகள், 20 ஐஏஎஸ், ஐபிஎஸ் அதிகாரிகளுக்கு அமலாக்கப் பிரிவு வலைவிரித்து வைத்திருக்கிறது. ஊழல் முறைகேடுகள் மூலம் கிடைத்த பல்லாயிரம் கோடி ரூபாயை பங்கு போட்டு கபளீகரம் செய்த இந்த அரசியல்வாதிகள் ப்ளஸ் அதிகாரிகள் கூட்டணி எப்போது வேண்டுமானாலும் அமலாக்கப் பிரிவிடம் சிக்கும் வாய்ப்புகள் உள்ளதாக கூறப்படுகிறது. மனோஜ்குமார் கார்க் ஊழல் முறைகேடு பணத்தை வெளிநாடுகளில் நிலக்கரி வயல்கள், கட்டிடங்கள், தீவுகள் ஆகியவற்றில் இந்த கும்பல் முதலீடு செய்திருப்பதும் தெரியவந்துள்ளது. இப்படி வெளிநாடுகளில் முதலீடு செய்ய உடந்தையாக இருந்த மனோஜ் குமார் கார்க் என்பவரும் ஏற்கனவே சிக்கியுள்ளார். பீதியில் அரசியல்வாதிகள் சேகர் ரெட்டி, பரஸ்மால் லோதா, மனோஜ்குமார் கார்க் ஆகியோரிடம் முழுமையாக விசாரணை நடத்தி முடிக்கப்பட்ட பின்னர் அரசியல்வாதிகள் ப்ளஸ் அதிகாரிகளை குறி வைத்து அடுத்த வேட்டையை தொடங்க இருக்கிறது அமலாக்கப் பிரிவு. எந்த நேரமும் தாங்கள் சிக்க நேரிடும் என்பதால் இந்த கோஷ்டி பெரும் பீதியில் உறைந்து போயுள்ளதாம்.


இந்தியர்களை வைத்தே இந்தியர்களை வளைத்துப் போட்ட பெஸ்தினோ  தங்க முதலீட்டு மோசடி.

கோலாலம்பூர்,

நாட்டையே உலுக்கிய மிகப்பெரிய முதலீட்டு மோசடி திட்டமான பெஸ்தினோ தங்க முதலீட்டுத் திட்டத்தில் பணம் போட்டு ஏமாந்த சுமார் 6,764 பேரின் நீதிமன்ற போராட்டத்திற்கு நாளை வெள்ளிக்கிழமை தீர்ப்பு வழங்கப்படுகிறது. பெஸ்தினோ நிறுவனம் மிகவும் சாதுர்யமாக, இந்தியர்களை வைத்தே இந்தியர்களை வளைத்துப் போடும் திட்டத்தை அரங்கேற்றி, வெ.41 கோடியே 10 லட்சத்தை அதன் வசமாக்கியுள்ளது. பாதிக்கப்பட்ட மக்களுக்கு நீதி கிடைக்குமா?

உங்கள் கையில் உள்ள பணம் உங்களுக்குச் சொந்த மானது. நீங்கள்  கஷ்டப்பட்டு சம்பாதித்த பணம். அதை பத்திரமாகப் பாதுகாத்துக் கொள்ள வேண்டியது உங்கள் பொறுப்பு. முதலீடு என்ற பெயரில் கையில் இருக்கும் பணத்தை இழந்து விட வேண்டாம் என்று மலேசிய மத்திய வங்கி (பேங்க் நெகாரா) வலியுறுத்துகிறது.

உங்கள் பணத்தை சுருட்டவே சிலர் காத்திருக்கின்றனர். நம் நாட்டில் சட்டவிரோத முதலீடுகள் சம்பந்தப்பட்ட மோசடிகளுக்கு கடந்த 19 மாதங்களில் 500,000-க்கும் மேலான வர்கள் பலியாகியுள்ளனர் என்று புள்ளி விவரங்கள் காட்டுகின்றன. புக்கிட் அமான் வர்த்தகக் குற்றவியல் புலன் விசாரணை இலாகாவின் துணைத்தலைவரான டத்தோ ஏ.தெய்வீகன் கடந்த ஆகஸ்ட் 7-ஆம் தேதி இத்தகவலை வெளியிட்டிருந்தார். அதிக லாபம் தருவதாகச் சொல்லி பல மோசடிக் கும்பல்கள் மக்களை ஏமாற்றி வருகின்றன.

Read More: Malaysia Nanban News Paper on 26.10.2017


இஸ்ரோ தலைவராக தமிழக விஞ்ஞானி நியமிக்கப்பட்டுள்ளார்.

சென்னை,

இந்திய விண்வெளி ஆராச்சி மையத்தின் (இஸ்ரோ) தலைவராக தமிழகத்தைச் சேர்ந்த விஞ்ஞானி கே.சிவன் நியமிக்கப்பட் டுள்ளார். இதற்கான ஒப்பு தலை மத்திய அமைச்சரவைக் குழு அளித்துள்ளது. அப்பதவியில் தொடர்ந்து மூன்றாண்டுகள் வரை சிவன் நீடிப்பார் என்றும் தெரிவிக்கப்பட்டுள்ளது.

இஸ்ரோவின் தற்போதைய தலைவர் கிரண் குமாரின் பதவிக்காலம் விரைவில் நிறைவடையவுள்ள நிலையில், அதைத் தொடர்ந்து அப்பொறுப்பினை சிவன் ஏற்றுக் கொள்வார் எனக் கூறப்படுகிறது. தமிழகத்தின் கன்னியாகுமரி மாவட்டத்தைச் சேர்ந்த சிவன், தற்போது விக்ரம் சாராபா விண்வெளி ஆராச்சி மையத்தின் இயக்குநராகப் பதவி வகித்து வருவது குறிப்பிடத்தக்கது.


மோட்டார் சைக்கிள் விபத்து!

கெசாஸ் நெடுஞ்சாலையின் பிரத்தியேக மோட்டார் சைக்கிள் பாதையில் நிகழ்ந்த விபத்தில் 26 வயதுடைய இளம்பெண் உயிரிழந்தார். நேற்று காலை 8.50 மணியளவில் ஷா ஆலமிலிருந்து கிள்ளானை நோக்கிச் சென்று கொண்டிருந்தபோது இவ்விபத்து நிகழ்ந்ததாக சிலாங்கூர் மாநில போக்குவரத்துப் பிரிவின் போலீஸ் தலைவர் சூப்ரிண்டெண்டன் கமாருடின் முகமட் தெரிவித்தார். இச்சம்பவத்தில் 26 வயது டைய சித்தி நோர்ஹிடாயா உயிரிழந்தவர் என அடையாளம் காணப்பட்டது. இந் நிலையில் விபத்தில் சம்பந்தப்பட்டதாக நம்பப்படும் சைக்கிளோட்டி சொற்ப காயங்க ளுடன் உயிர் தப்பிய தாகவும் அவர் தெரிவித்தார்.


சென்னையில் பிரீமியர் புட்சால் இன்று தொடக்கம்

இது இந்தியாவில் அறிமுகப்படுத்தப்பட உள்ளது. இதற்கான பிரீமியர் புட்சால் லீக் தொடர் சென்னையில் இன்று தொடங்க உள்ளது. இதில், ‘ஏ’ பிரிவில் சென்னை, மும்பை, கொச்சி அணிகளும், ‘பி’ பிரிவில் கோவா, கொல்கத்தா, பெங்களூர் அணிகளும் இடம் பெற்றுள்ளன. ஒவ்வொரு அணியும் தங்கள் பிரிவில் உள்ள மற்ற அணிகளுடன் இருமுறை மோதும். லீக் முடிவில் இரு பிரிவிலும் முதல் 2 இடத்தை பிடிக்கும் அணிகள் அரை இறுதிக்கு தகுதி பெறும். அரை இறுதிகள் 3ம் தேதியும், இறுதிப்போட்டி 24ம் தேதியும் கோவாவில் நடைபெறும். சென்னை நேரு உள்விளையாட்டரங்கில் இன்று நடக்கும் 2 போட்டியில் சென்னை-மும்பை, கோவா-கொல்கத்தா அணிகள் மோதுகின்றன. பிரேசிலின் முன்னாள் நட்சத்திர வீரரான ரொனால்டினோ கோவா அணிக்காக விளையாடுகிறார். முன்னதாக நேற்று சென்னையில் 6 அணி கேப்டன்கள் அறிமுக நிகழ்ச்சி நடந்தது.


அடித்தவன் பீஹாரி. அடிபட்டவன் மலையாளி. போராட்டம் நடத்துபவன் தமிழன்.

சென்னை சென்னை ஐஐடி போராட்டம் தொடர்பாக நடிகரும், பாஜகவைச் சேர்ந்தவருமான எஸ்.வி.சேகர் போட்டுள்ள Tweet ஆல் பரபரப்பு கிளம்பியுள்ளது. மாடு களை கறிக்கு விற்பனை செய்வதை எதிர்த்து போராட்டங்கள் நடந்து வருகின்றன. சென்னை ஐஐடியில் மாட்டுக்கறி சாப்பிடும் போராட்டம் நடைபெற்றது. அதில் கலந்து கொண்ட கேரளாவைச் சேர்ந்த சூரஜ் என்ற மாணவரை ஒரு குழு அடித்து தாக்கியது. அந்த Tweet இல் அடித்தவன் பீஹாரி, அடிபட்டவன் மலையாளி, போராட்டம் நடத்துபவன் தமிழன் என்று கூறியுள்ளார் எஸ்.வி.சேகர். இந்த Tweet சர்ச்சையைக் கிளப்பியுள்ளது. பலரும் இந்த டிவீட்டுக்கு கண்டனம் தெரிவித்து வருகின்றனர்.


ஓப்ஸ் லெஜாங் சோதனை நடவடிக்கை!

மூன்று நாட்களுக்கு தொடரப்பட்ட ஓப்ஸ் லெஜாங் சோதனை நடவடிக்கையில் 14 வயதுடைய மாணவர் உட்பட 13 பேரை போலீசார் கைது செய்துள் ளனர். மேற்கொள்ளப்பட்ட சோதனையில் 14 முதல் 30 வயதுடைய ஆடவர்கள் கைது செய்யப்பட்டுள்ளனர். இவர்களிடமிருந்து வெ.1 லட்சம் மதிப்பிலான 4 கார்களும் 8 மோட்டார் சைக்கிள்களும் பறிமுதல் செய்யப்பட்டதாக பாசிர் பூத்தே மாவட்ட போலீஸ் படைத் தலைவர் அப்துல் ரோசாக் முகமட் தெரி வித்தார். கைப்பற்றப்பட்ட கார்களின் இயந்திர எண்களும் ஜேசிஸ் எண்களும் மாற்றப்பட்டுள்ளதையும் அவர் உறுதி செய்தார். இந்த வட்டாரத்தில் வாகனங்கள் கடத் தல் நடவடிக்கையில் ஈடுபட்டு வரும் மற்றவர்களையும் போலீசார் வலை வீசி தேடி வருகின்றனர். முறையான பதிவின்றி செயல்படும் 30க்கும் மேற்பட்ட கார் பட்டறைகளிலும் போலீசார் சோதனைகளை மேற்கொண்டு வருகின்றனர். கைது செய்யப்பட்ட அனைவரும் மேல் விசாரணைக்காக 4 நாட்கள் தடுப்புக் காவலில் வைக்கப்பட்டுள்ளதாக அப்துல் ரோசாக் தெரிவித்தார்.


சமந்தாவின் புதிய காதலர்?

சித்தார்த்துடன் இருந்த காதல் பிய்த்துக்கொண்டதால், இப்போது புதிய காதலரைக் கைப்பற்றியிருக்கிறாராம் சமந்தா. தமிழ்நாட்டைச் சேர்ந்த அந்த புதிய காதலருடன் அவரை பல இடங்களில் பார்த்ததாக சிலர் சொல்கிறார்கள்.


சேமிப்பு மாதத்தை முன்னிட்டு பி.டி.பி.டி.என்.வழங்கும் சேமிப்புத் திட்டம் BMS 2021

 கோலாலம்பூர், அக். 3-

ஒவ்வோர் ஆண்டும் அக்டோபர் 31 ஆம் தேதி அனுசரிக்கப்படும் உலக சேமிப்பு தினத்தை முன்னிட்டு மிகவும் சிறப்புத்தன்மை வாய்ந்த பி.எம்.எஸ். அல்லது எஸ்.எஸ்.பி.என். முதலீடு சேமிப்புத் திட்டத்தை பி.டி.பி.டி.என் அறிமுகம் செய்துள்ளது. கேலக்ஸி அல்லது விண்மீன் என்ற புதிய கருப்பொருளுடன் பி.எம்.எஸ். 2021 அறிமுகமாகியுள்ளது. உங்கள் பிள்ளைகளின் சூப்பர் ஹீரோவாகுவோம் என்ற கருப்பொருளும் நிலைநாட்டப்படுகிறது. தங்கள் பிள்ளைகளின் எதிர்கால கல்வி சேமிப்பாக இத்திட்டத்தில் பங்கேற்கும் வாய்ப்பை இது வழங்குகிறது.

பி.டி.பி.டி.என். அதிகாரத்துவ முகநூல் அகப்பக்கத்தில் நேற்று காலை இத்திட்டத்தின் அறிமுக விழா நடைபெற்றது. பி.டி.பி.டி.என். தலைவர் டத்தோ வான் சைபுல் வான் ஜான் இதனை தொடக்கி வைத்த வேளையில் பி.டி.பி.டி.என். தலைமை செயல்முறை அதிகாரி அஹ்மட் டாசுக்கி அப்துல் மாஜிட் இதில் கலந்து கொண்டார். 2021 அக்டோபர் முதல் தேதியிலிருந்து அக்டோபர் 31 ஆம் தேதி வரையில் ஒரு மாதம் முழுவதும் இந்த பி.எம்.எஸ். 2021 திட்டம் மேற்கொள்ளப்படும். பெற்றோர்களும் பிள்ளைகளும் பங்கேற்கும் வகையில் பல்வேறு புதிய போட்டி நிகழ்ச்சிகளும் திட்டங்களும் இந்த ஒரு மாதத்தில் மேற்கொள்ளப்படும் என டத்தோ வான் சைபுல் தமது உரையின்போது தெரிவித்தார்.

Bonding Chef Junior, Sembang Santai BMS 2021, Forum Cakna Kewangan, Siri P&T, Detik Indah Bersama SiManja, My Parents, My real superheroes  ஆகியன அதன் பல்வேறு திட்டங்களில் அடங்கும். இவை போக, போட்டி அங்கங்களில் Fotografi Simpan SSPN, Chef Junior Simpan SSPN, Simpan SSPN Go talent, Snap & Win Simpan SSPN, Happy Hour, Quizizz, மற்றும் எஸ்.எஸ்.பி.என். சேமிப்பு வர்ணம் தீட்டும் போட்டி ஆகியன உங்களுக்காக காத்திருக்கின்றன.

பி.எம்.எஸ். 2021 க்கு மேலும் மெருகூட்டும் வகையில் பரிவுமிக்க பி.டி.பி.டி.என். எனும் சிறப்புத் திட்டத்தையும் பி.டி.பி.டி.என். வரைந்துள்ளது. எஸ்.எஸ்.பி.என். 2021 உலா என்று அதற்கு பெயரிடப்பட்டுள்ளது. எங்கள் நிறுவனத்தின் சமூகக்கடப்பாடுகளில் ஒன்றாக மாநில ஜக்காட் மையம் மற்றும் அரசு சார்ந்த நிறுவனத்தின் ஒத்துழைப்பின் வாயிலாக மொத்தம் 500,000 வெள்ளி மதிப்புள்ள ஜக்காட் தொகை வழங்கப்படும். 5,000 க்கும் மேற்பட்ட வறிய நிலையில் உள்ளவர்கள் இதன் வாயிலாக நன்மை அடைவார்கள். எஸ்.எஸ்.பி.என். பிரைம் சேமிப்புக் கணக்கு ரூபத்தில் அவர்கள் இந்த உதவித் தொகையைப் பெறுவார்கள். ஏழ்மை நிலையில் உள்ளவர்களும் இந்த சேமிப்பின் நன்மைகளை அடைவதை இது உறுதி செய்யும்.

இது மட்டுமின்றி, புதிய முதலீட்டாளர்களை கவரும் ஒரு நடவடிக்கையாக ஏழு (7) அம்சங்களைக் கொண்ட கனவு சேமிப்பு நிதியையும் பி.டி.பி.டி.என். அறிமுகம் செய்கிறது. விண்வெளி வீரர், தீயணைப்பு, பொறியாளர், மருத்துவர், ராணுவம், நீதிபதி, விமானி ஆகியன அந்த 7 அம்சங்களாகும். முதலீட்டை அதிகரிப்பதும், கையிருப்பில் உள்ள முதலீட்டை தொடர்ந்து நிலைநாட்டுவதும் இதன் நோக்கமாகும். விண்வெளி வீரர் என்ற கதாபாத்திரத்திற்கான சேமிப்பு இந்த அக்டோபர் மாதம் தொடங்குகின்றது. மற்றவை ஒவ்வொரு மாதமும் குறிப்பிட்ட சேமிப்பின் அளவோடு அறிமுகம் செய்யப்படும்.

எஸ்.எஸ்.பி.என். சேமிப்பு பொதுமக்களின் முதன்மை தேர்வாக இருக்க வேண்டும் என்பதற்காக 2018 ஆம் ஆண்டு தொடங்கி பி.டி.பி.டி.என். திட்டமிட்டு, அமல்படுத்தி வரும் ஒரு திட்டமாக பி.எம்.எஸ். 2021 விளங்குகிறது என வான் சைபுல் கூறினார். இதில் முதலீடு செய்யும் அதே சமயம் அதன் நன்மைகளை மக்கள் அனுபவிக்கவும் ஏற்பாடுகள் செய்யப்பட்டுள்ளன. உலகம் முழுவதும் உள்ள மக்கள் மத்தியில் சேமிப்பின் முக்கியத்துவத்தை உணர்த்துவதே உலக சேமிப்பு தினத்தின் நோக்கமாகும். இந்த உலகமும், நமது நாடும் கோவிட்-19 தொற்றுப் பரவலில் இன்னும்  சிக்கியிருந்தாலும் முதலீடு அல்லது சேமிக்கும் உணர்வுக்கு இது எந்த வகையிலும் இடையூறாக இல்லை என்பதை கவனத்தில் கொள்ள வேண்டும் என்றார் அவர்.

இந்த இக்கட்டான சூழலில் நாம் அனைவரும் புதிய வழக்க நிலையின் கீழ் டிஜிட்டல் முறை நமக்கு வழங்கும் வசதிகளை நாம் பயன்படுத்திக் கொண்டு பல்வேறு சேமிப்புச் சலுகைகளைப் பெறுவதில் கவனம் செலுத்த வேண்டும். எனவே, நேரடியாக பி.டி.பி.டி.என். அலுவலகத்திற்கு வராமலேயே இணையம் வாயிலாக பொதுமக்கள் முதலீடு செய்யலாம் அல்லது நடப்பு முதலீடுகளை அதிகரிக்கவும் முடியும். எஸ்.எஸ்.பி.என். சேமிப்பில் சிம்பானான் எஸ்.எஸ்.பி.என். பிரைம் மற்றும் சிம்பானான் எஸ்.எஸ்.பி.என். பிளஸ் ஆகியன அடங்கும். மலேசிய சமூகத்தினருக்கு இது பல்வேறு பயன்களை அளிக்கின்றது. எஸ்.எஸ்.பி.என். பிரைம் திட்டத்தை பொறுத்த வரையில் மாதா மாதம் குறிப்பிட்ட தொகை என்ற அர்ப்பணிப்பு கிடையாது. எனினும் இது 8,000 வெள்ளி வரையில் வரி விலக்கு சலுகையை வழங்குகிறது. இலவச தக்காஃபுல், லாப ஈவு, போன்ற சலுகைகளும் உள்ளன.

எஸ்.எஸ்.பி.என். பிளஸ் உங்களுக்கு கவர்ச்சிகரமான 6 வகையான அம்சங்களை வழங்குகிறது. மொத்தம் 12 லட்சம் வெள்ளி வரைக்குமான தக்காஃபுல் சலுகைகள், முதலீட்டாளரின் 69 வயது வரைக்குமான பாதுகாப்பு ஆகியன அவற்றுள் உள்ளடங்கும். அத்துடன் Cabutan WOW! உங்களுக்கு மிகச்சிறந்த பரிசுகளை வழங்கக் காத்திருக்கிறது. சிம்பானான் எஸ்.எஸ்.பி.என். பிளஸ் 2021 மொத்தம் 150,000 வெள்ளி மதிப்புள்ள தங்கக்கட்டிகளை வெல்லும் வாய்ப்பை வழங்குகிறது. மற்ற சுமார் 320,000 வெள்ளி மதிப்பிலான பரிசுகளும் அடங்கும்.

இந்த ஆண்டு மொத்தம் 180 கோடி வெள்ளி முதலீடு பி.டி.பி.டி.என். நிறுவனத்தின் இலக்காகும். புதிதாக சுமார் 400,000 சேமிப்புக் கணக்குகளை இது உள்ளடக்கும். 2021 ஆகஸ்ட் மாத கணக்குப்படி 253,818 புதிய சேமிப்புக் கணக்குகள் திறக்கப்பட்டுள்ளன. இதன் மொத்தத் தொகை 157 கோடி வெள்ளியாகும். கடந்த 2004 தொடங்கி 2021 ஆகஸ்ட் 31 வரையில் மொத்தம் 51 லட்சம் சிம்பானான் எஸ்.எஸ்.பி.என். கணக்குகள் திறக்கப்பட்டுள்ளன. இதன் மொத்த முதலீட்டுத் தொகை 945 கோடி வெள்ளியாகும்.


இந்தியா - பாகிஸ்தான் உயரே பறப்பதை விமானங்கள் தவிர்க்கும்.

புத்ராஜெயா,

போர் நிகழும் பகுதி களுக்கு உயரே பறப்பதை விமானங்கள் தவிர்ப்பது ஒரு நிரந்தர செயல்முறையாகும் என்று போக்குவரத்து அமைச்சர் அந்தோணி லோக் கூறினார். இந்தியாவிற்கும் பாகிஸ்தானுக்கும் இடையே பதற்றநிலை அதிகரித்து வருவது பற்றி வினவப்பட்டபோது அவர் இவ்வாறு கூறினார். அந் தப் பாதைகளில் பறப்பதிலிருந்து விமானங்களை வேறு திசைக்கு விமானிகள் மாற்றுவர் என்று அவர் கூறினார்.

Read More: Malaysia Nanban Tamil Daily on 1.3.201
9


எஸ்.டி.பி.எம். தேர்வு:   தேசிய நிலையில் திவ்யா, புவனேஸ் சாதனை.

(எம்.கே.வள்ளுவன், சுப்ரா, துர்க்கா)  ஸ்ரீ கெம்பாங்கான்,

2018 ஆம் ஆண்டு எஸ்.டி.பி.எம். தேர்வில் மொத்தம் 666 மாணவர்கள் 4.0 ஒட்டுமொத்த தரப்புள்ளி சராசரியை (சிஜிபிஏ), பெற்று சாதனை படைத்து ள்ளனர் என   மலேசிய தேர்வு மன்றத் தலைவர்  பேராசிரியர்  டத்தோ டாக்டர்  ஸுல் அஷார் ஸாஹிட் ஜமால் கூறியுள்ளார். அதுமட்டுமின்றி, தேசிய அள வில் முதல்  10 இடங்களைப் பிடித்துள்ள மாணவர்களில் கிளந்தான், தானா மேரா டத்தோ மஹ்மூட் பாடுக்கா ராஜா இடைநிலைப் பள்ளி மாணவி திவ்யா ஜனனி மாரியப்பன், சிலாங்கூர், காஜாங் இடைநிலைப்பள்ளி  மாணவி புவனேஸ் ரமேஷ் ஆகிய இருவரும் அடங்குவர்.

Read More: Malaysia Nanban Tamil Daily on 12.3.2019


மாற்றுத்திறனாளிகள் முருகனை தரிசிக்க மலை உச்சிக்குத் தூக்கிச் சென்ற உதவும் கரங்கள்.

(ஆர்.குணா) கோலாலம்பூர்,

முருகப்பெருமானை தரிசிப்பதில், தடைகள் பல வந்தாலும் அவற்றைத் தகர்த்தெறிந்து நேர்த்திக்கடனை நிறைவேற்றுவதே பக்தர்களின் நம்பிக்கைக்கு வலிமை சேர்க்கின்றது. அது மாற்றுத்திறனாளிகளுக்கும் பொருந்தும் ஒரு விஷயமாகும். சக்கர நாற்காலிகளின் துணை கொண்டு சுமார் 60 மாற்றுத் திறனா ளிகள், நேற்று தமிழன் உதவும் கரங்கள் இயக்கத்தின் உதவியோடு பால் குடம் ஏந்தி, பத்து மலையின் 272 படிகளையும் கடந்து முருகனுக்குத் தங்களின் நேர்த்திக் கடனைச் செலுத்தியக் காட்சி மனம் நெகிழ வைத்தது.

Read More: Malaysia Nanban Tamil Daily on 14.1.2019


இலங்கையில் தொடரும் வெடிகுண்டு பீதி.

கொழும்பு,

ஈஸ்டர் தினத்தன்று இலங்கை தலைநகரை உலுக்கிய படு பயங்கரமான எட்டு தொடர் வெடிகுண்டு தாக்குதல்களில் பலியானவர்களின் எண்ணிக்கை 300-ஆக உயர்ந்துள்ள அதே சமயம், நேற்று சந்தேகத்திற்கிடமான ஒரு வாகனத்தை வெடிகுண்டு நிபுணர்கள் தகர்த்தெறிந்தபோது பதற்றம் பன்மடங்கானது. இலங்கையில் மேலும் தொடர் தாக்குதல்கள் நடத்தப்படும் சாத்தியம் இருப்பதாக அமெரிக்கா எச்சரித்திருப்பது, மக்கள் உயிருக்கு பயந்து வாழும் சூழலை அந்நாட்டில் ஏற்படுத்தியுள்ளது. பத்து நாட்களுக்கு ஊரடங்கு நீட்டிக்கப்பட்டுள்ளது.

Read More: Malasyia Nanban Tamil Daily on 23.4.2019


மவுசு நடிகை

புலி படத்தில் ஹன்சிகாவின் அம்மாவாக நடிக்கிறார் ஸ்ரீதேவி. இதற்காக அவருக்கு கோடியில் சம்பளம் தரப்படுகிறதாம். இதையடுத்து தெலுங்கு படத்தில் ஹீரோ பிரபாஸின் அம்மா வேடத்தில் நடிக்க ஸ்ரீதேவிக்கு வாய்ப்பு வந்திருக்கிறதாம். கால்ஷீட் கேட்டால் 5 விரலை விரித்துக்காட்டி இவ்வளவு சி தரமுடியுமா என்கிறாராம். அம்மா வேஷத்துக்கு இவ்வளவு சம்பளமா? என்றால் இப்போதும் எனக்கு மவுசு குறையவில்லை என நடிகை சொல்கிறாராம்.


(பி.ஏ.கந்தையா) தெலுக் இந்தான்,

மலேசிய திரைப்பட தணிக்கை வாரியம் என ஒன்று இருக்கிறதா? அது செயல்படுகிறதா அல்லது தூங்கிக்கொண்டிருக்கிறதா என்று பினாங்கு பயனீட்டா ளர் சங்க கல்விப் பிரிவின் அதிகாரி என்.வி.சுபராவ் கேள்வி எழுப்பியுள்ளார். ஆட்டைக் கடித்து மாட்டைக் கடித்து கடைசியில் மனித னைக் கடித்தது போன்று நம் நாட்டில் திரையிடப்படும் ஒரு சில தமிழ்ப்படங்களில் முன்பு இலைமறை காயாகக் காட்டப்பட்ட ஆபாச காட்சிகளும், நகைச்சுவை என்ற பெயரில் பேசப்படும் இரட்டை அர்த்த  வசனங்களும் பாடல்களும் தணிக்கை செய்யா மல் நேரடியாகக் காட்டப்படுகின்றன.

உதாரணத்திற்கு ஒரு திரைப்படத்தில் எந்தவிதமான தணிக்கையும் செய்யாமல் அப்படியே திரையிடப் பட்டுள்ளது. இதில் பேசப்படும் வசனங்கள் சிறுவர் சிறுமியர் கூட புரிந்துகொள்ளும் அளவில் உள்ளன. இத்திரைப்படத்தில் நடித்த கதாநாயகி ஒரு பேட்டியில், இத்திரைப்படம் பெரியவர்களுக்கு மட்டுமே சிறுவர்களுக்கு அல்ல. பார்க்க விரும்பாதவர்கள் பார்க்க வேண்டாம் என்று பத்திரிகையாளர் சந்திப்பின்போது திமிராகப் பேசியுள்ளார்.

இதுபோன்று பல ஆபாச திரைப்படங்களை அடையாளம் காட்ட முடியும். தனியார் தொலைக்காட்சியின் பெரும்பாலான தமிழ் நாடகங்களில் பெண்கள் பலே கில்லாடி வில்லிகளாகவே சித்தரிக்கப்படுகின்றனர்.

Read More: Malaysia nanban News Paper on 30.11.207


ட்ரம்ப்பின் பேச்சு அமெரிக்காவுக்குப் பேரழிவைத் தரும்’- கிம் எச்சரிக்கை

அமெரிக்க அதிபர் டொனால்டு ட்ரம்ப்பின் கருத்துகள், அமெரிக்காவுக்குப் பேரழிவைத் தேடித்தரும்’ என வடகொரிய அதிபர் கிம் எச்சரித்துள்ளார்.

உலக நாடுகளுக்கு அச்சுறுத்தல் அளிக்கும் வகையில், தொடர் ஏவுகணை மற்றும் அணுகுண்டுச் சோதனைகளில் வடகொரியா ஈடுபட்டு வருகிறது. சர்வதேச நாடுகள் மற்றும் ஐ.நா சபையின் எதிர்ப்பையும் மீறி, அணு ஆயுதச் சோதனைகளை நடத்திவரும் வடகொரியா மீது, ஐ.நா சபை பொருளாதாரத் தடை விதித்துள்ளபோதும், அதை வடகொரியா பொருட்படுத்தவேயில்லை. இந்நிலையில், கடந்த சில நாள்களுக்கு முன்னர் ஜப்பான் சென்ற அமெரிக்க அதிபர் டொனால்டு ட்ரம்ப், வடகொரியாவை வெளிப்படையாகவே தாக்கிப் பேசினார்.

இதையடுத்து, வடகொரிய அதிபர் விடுத்த அறிக்கை ஒன்றில், ’அமெரிக்காவுடன் இணைந்து வடகொரியாவுக்கு எதிராக ஜப்பான் செயல்படுமானால், ஜப்பான் விரைவில் ஒரு நஷ்டத்தைச் சந்திக்க நேரிடும்’ எனக் குறிப்பிடப்பட்டிருந்தது. மேலும், “அமெரிக்க அதிபர் ட்ரம்ப்பின் கருத்துகள் அமெரிக்காவுக்கே பேரழிவைத் தரும். பின்னர், வடகொரியாவின் துணிச்சலான நடவடிக்கைகளுக்குப் பதிலளிக்க வேண்டியது வரும்” என்றும் கிம் எச்சரித்துள்ளார்.


முந்தைய அரசாங்கம் உருவாக்கிய ஊழல் மற்றும் கடன் குளறுபடிகள் களையெடுக்கப்படும்-பிரதமர்

புத்ராஜெயா,

முந்தைய அரசாங்கம் உருவாக்கிய ஊழல் மற்றும் கடன் குளறுபடிகளை களையெடுக்கும் வண்ணம் நடப்பு அரசாங்கத்தால் தீவிர நடவடிக்கைகள் எடுக்க ப்பட்டு வருவதாக பிரதமர் துன் டாக்டர் மகாதீர் சுட்டிக் காட்டினார். இத்தகைய அணுகுமுறையினை நிதித்துறை சந்தைகள் எதிர்மறையாக பார்க்கப்ப டுவது குறித்து மகாதீர் குறைகூறினார்.

Read More: Malaysia Nanban Tamil Daily on 11.7.2018